
flektas la vidpunkton de la unuopaj aŭtoroj, kaj 
la Eŭropa Komisiono neniel respondecas pri ajna 

"Poto muldos lo molplenon koj muziko muldos la 
silenton" osertis la fronco skulptisto koj pentristo 
Georges Broque. Fokte sen muziko ekzistus nur bruo 
kaj silento. Mifokte ne konos iun, kiu ne ŝotos aŭskulti 
ion muzikon. Por mioj geovoj lo rodio-oporoto estis lo 
ĉefa elsendilo per kiu ili povis ĝui lo tipon komporonon 
muzikon de sioj tempo koj regiono. Tro lo joroj, lo 
muziko ŝonĝiĝis, sed plejmulte ŝonĝiĝis lo rimedoj 
koj oporotoj per kiuj oni ludos muzikon. De pezoj koj 
molpezoj viniloj diskoj, kosedoj, kompoktoj diskoj ĝis 

lo nuntempaj ciferecoj formotoj, kiuj permesos ol ni oŭskulti muzikon per komputilo koj 
portebloj mp3-ludiloj, ŝojne ĉiom pli koj plifacile oni ĝuos muzikon. 

Sed kiel influos lo novaj teknologioj por tiuj, kiuj kreos koj produktos muzikon? De 
preskoŭ jordeko oni prikomentos grondon krizon, kiu otingas muzikeldonejojn. Nio 
ĉefartikolo pritraktos tion koj olportos intereson prezenton pri lo situacio de eldonejo, 
kiu dediĉos sin ekskluzive ol produktodo, distribuodo koj vendodo de Esperonto muziko: 
Vinilkosmo. Ĉu elŝutodo molhelpos ortistojn? Rogier Huurmon konvinke osertos ke 
elŝutodo tre helpos ortistojn, koj ke lo novaj leĝoproponoj por protekti kopirajton 
molrespektos lo konstituciojn rojtojn de lo civitonoj. Konktokto onkoŭ enketis kelkojn 
homojn porscii ĉu ili onkoroŭ aĉetos ko-diskojn koj kiom laste iliforis tion. 

El lo lostotempoj monieroj utiligi la internocion lingvon troviĝos lo rodio-progromoj 
dissendotoj per Interreto. Lo tiel nomotaj "podkostoj" multe populoriĝis, grondporte 
donke ol lo kreemaj elsendoj de Varsovio Vento. Vi nun hovos lo ŝancon koni iom pri 
lo funkciado kaj loboro de lo skipo gvidoto de Irek Bobrzok. Mi mem estis intervjuita 
kelkfoje de Irek por lo progromoj, do kun reciproko estimo koj odmiro ni intervjuis lin 
por ĉi tiu eldono. 

Ni bedoŭrinde ne tre ofte ricevos kontribuojn elAzio, tiol ni ĝojas ke ni portnerece kun 
lo redokcio de lo retejo "El Popolo Ĉinio" storigis rubrikon "El Ĉinio" kie ni prezentos iom 
pri lo Ĉino kulturo, socio kaj oliaj flonkoj de lo vivo en Ĉinio. Ni doŭre bonvenigos pliajn 
kontribuoĵojn de ozionoj! En lo rubriko "Scienco" vi legos ke, kvonkom lo teknologio ne 
ĉesos gopigi nin togo post togo, loŭ Gregorio Nogune ni ne trefrue vidos komputilojn, kiuj 
povos imiti lo homon intelekton. Per tre kompetento ortikolo li montros kial lo komputiloj 
ne povos krei orteforiton intelekton. 

Vosile Govrilon el Moldavio rokontos ke lo plej grondo subtero urbo de lo mondo 
troviĝos ĝuste en lio londo koj ke ĝi konservos lo plej grondon vinoron de lo mondo. Se 
vi ŝotos poezion vi certe plezure legos pri unu el lo plej grondaj poetoj de lo portugola 
lingvo - Fernando Pessoa. En "Fikcio" Thierry Solomon prezentos tre intereson rokonton 
pri iu moderno drogo koj en lo "Blogo Blogo" de Viktoro Sole kurocisto overtos ke lo 
cerbo hovos limigiton kopablon okumuli informojn, tial oni devos bone elekti tion, kion 
oni decidos enkopigi. Vi onkoroŭ ĝuos en ĉi tiu eldono lo focillingvon ortikolon de Sten 
Johonsson - "Lo Ĉokolodo Kuketo" kaj lo novaĵojn pri lo Junuloro Movodo en TEJO- 
Tutmonde redoktoto de Don Mrdzek. 

Ĉi tiu numero operos iom prokrostite pro lo Esperontoj kongresoj jormeze, sed ni 
ropidigos lo operon de venonto eldono por kompensi tiun eton molfruon. Neforgesu ke 
vioj reogoj estos ĉiom bonvenoj eĉ se temos pri (loŭ konoto esprimo) "Blo Blo Blo". =) 


Rogener PAVINSKI 


ENHAVO 


Reagoj, novaĵoj _4 

Intervjlio IrekBobrzak-lavocĉkajanimodeVarsovia Vento-podkasto _5 

Fikcio Modernadrogo _ 8 

PoeziO Fernando Pessoa _ 9 

Cefartikolo la nova muzika erao _ IO 

leĝoj kontraŭ elŝutado ne helpas artistojn _I 3 

Scienco Artefarita Intelekto _ 14 

Facila la ĉokolada kuketo _ 16 

El ĈiniO Ĉinaj Freskoj _ 17 

Mondo Mileŝtj Miĉj - La plej granda subtera urbo en la mondo _ 18 

La blaga blogo Blogo de lingvlernanto _ 19 

TEJO tutmonde ao 


Foto: Manuel Pancorbo 
















RGAGOJ 



Viaj reagoj kaj komentoj estas bonvenaj. Kontaktu 
nin per la retadreso kontakto@tejo.org 


La nova numero de Kontakto estas elstara! Mi atendas la paperan version 
por kisi ĝin 

@VerdaLando perTvvitter 


Kun miro mi legis la kontribuojn de E-aŭtorojpri la atomcentraloj. Post la akcidento 
en Fukuŝimo ne plu eblas nei la riskon de atom-energio. Miajilo kaj mi partoprenis 
manifestaciojn en Svislando por la tuja ĉesigo de tia teknologio. 

Dieter ROOKE - Svislando 
per retmesaĝo 


NOVAĴOJ 


Intervjuo 

La ĉefredaktoro Rogener Pavinski 
estis intervjuita en la 71a elsendo de 
podkastaj programoj de Varsovia Vento. 
Rogener respondis plurajn deman- 
dojn ĉefe pri Kontakto. La programo 
aŭskulteblas ĉe: http://www.podkasto. 
net/2011/05/30/la-71a-elsendo/ 


Premioj 

La revuo Kontakto, partnere kun 
la disko-eldonejo Vinilkosmo, por la 
dua fojo lotumis premiojn inter la 
kontribuantoj de Kontakto. La premioj 
ĉi-foje estis tri MP3-formaj albumoj de 
Dolchamar-Trajn , nenien. La gajnin- 
toj estis Viktoro SOLE, Tono del BAR- 
RIO kaj Kiah MORANTE. Gratulon! 



Prelego 

Prezentis la revuon Kontakto la ĉefredaktoro Rogener Pavinski 
dum programero kadre de la Tutamerika Kongreso de Esperanto 
en San-Paŭlo, Brazilo. Estis montrita iom pri ĝia historio, ĝiaj 
trajtoj kaj ĝia aktuala formato kaj novaĵoj. 

Temo-sugestoj 


Ĉu vi ŝatus verki por Kontakto, sed 
mankas inspiro? 

Ni proponas al vi kelkajn temojn 
kiel sugestojn pri artikoloj porvenontaj 
numeroj de Kontakto. 

Sentu vin libera ankaŭ por fari 
proponojn. Ni bonvenigas vian par- 
toprenon! 

Jen sube la aktualaj temo-sugestoj: 
(pliaj detaloj pri ili troviĝas en nia rete- 
jo kontakto.tejo.org) 

# Interreto: Ĉu nenies teritorio? 

Ĉu la Interreto estas la plej proksima 
atingo al pura demokratio? Aŭ ĉu ĝi 
estas simpla nenies teritorio, kie ĉiu 
povas fari kion ajn oni volas? 

# Drogoj: Krimaj aŭ laŭleĝaj? 

Kiel oni konsciigu pri iliaj danĝeroj? Ĉu 
la malpermeso estas efika? Ĉu laŭleĝigi 
ilin estas la plej bona solvo? 

# Recikligo kaj rubaĵoj 

La destino de rubaĵoj estas akuta 
problemo en nia nuntempa socio. 
Recikligo fariĝas pli kaj pli grava kaj 
necesa en la mondo. 

#Tabako 

Malgraŭ la nuntempa provo sieĝi 
ĝian reklamadon kaj konsumadon, 
cigaredoj estas unu el la plej vendataj 
produktoj en la mondo. 

# Polemikaj tradicioj 

Ĉu en via lando aŭ regiono ekzistas po- 
lemikaj tradicioj, kiuj ne plu kongruas 
kun la ĉirkaŭaĵo aŭ kiuj vekas kritikojn 
el parto de la socio? 

# Astrologio 

Sciencistoj rigardas la stelaŭguradon 
kiel ŝajnsciencon aŭ superstiĉon. Kaj 
vi, kion vi opinias pri la temo? 

# Hejmbestoj 

Kian rolon havas la hejmbestoj en la 
homa vivo? 

# Ĉu mono ŝanĝas la homon? 

Ĉu vi konas personon, kiu draste 
ŝanĝiĝis pro riĉiĝo aŭ povo-akiro? 

Irek 


j 


La voco kaj animo de Varsovia Vento-podkasto 


"Kiam blovas vento tia, kiel la Varsovia, la homoj plenĝoje kunvenas". La 
unuafrazo el la kanzono “Varsovia Vento" deAle Kosabela esprimasĝojon 
“spiri tiun venton liberigan" Fakte, en 2006 ekblovis en la mondon nova 
freŝa vento: La 12an defebruaro de tiu jaro aperis la unua elsendo de 
Varsovia Vento-podkasto. 

Varsovia Vento estas la nomo de la E-Klubo en la pola urbo, kie aperis 
la Unua Libro de Esperanto. Interĝiaj aktivaĵoj, la ĉefa kaj plej atentinda 
estas la realigado de la tre konataj elsendoj en podkasta formo. La 
elsendoj, reĝisorataj de Irek Bobrzak kun lia skipo de kunlaborantoj, 
estas tre verŝajne la plej aŭskultataj en la internacia lingvo. Inter la 
aliaj ekzistantaj kaj ekzistintaj iniciatoj, ĝi alportis “salon al la supo". 

Tiu salo estisĝuste la juna etoso, la ridoj kaj amuzo kaptitaj en diversaj 
renkontiĝoj tra la mondo. 

Ĝifakte venis helpi plenigi truon, kiu ekzistis en la E-a kulturo. Ĝi nun 
posedas belegan arkivon plenan je intervjuoj kun artistoj kaj aktivuloj 
sed samtempe kun simplaj kaj ordinaraj personoj de nia komunumo. 

Irek, kiu ankaŭ estas aktivulo de la Pola E-junularo kaj organizanto de 
renkontiĝoj, kiel la jarfina jES, donis intervjuon al Kontakto, per kiu li 
rakontas pri la laboro, atingoj kaj estonto de VV. 

La varma kaj baso-tona voĉo de Irek, kiu ĉiam salutas komence de la 
elsendoj, diras al vi: bla bla bla! 


Rogener PAVINSKI (Brazilo) 


Kiel vi komencis dediĉi vin al kre- 
ado de Esperanta-podaksto? 

En la Unua Libro, kiun ŝajne 
multaj el inter vi vidis, Ludoviko 
Zamenhof petas ĉiun, al kiu plaĉas 
la ideo de la lingvo internacia, pri 


helpo ĝin disvastigi. La peto estas 
simpla, modesta kiel li estis. Kiam 
do mi eksciis pri Esperanto, ekkonis 
ĝian ideon kaj trovis ĝin por mi in- 
teresa kaj utila, mi decidis al la peto 
iel respondi. Des pli ĉar li anoncis 


sian eltrovaĵon kiel donacon por la 
homaro kaj mi ne bezonis pagi pro 
ia ajn kurso. La libron pri Esperanto 
senpage mi ricevis de mia amiko, la 
lingvon senprobleme mem mi lernis. 
Miaj gepatroj instruis min ke pro 
ricevita donaco takte estas danki. 
Tiel do komenciĝis la materiiĝo de 
kelkaj miaj E-ideoj, inter ili ankaŭ de 
la retaj radio-programoj de Varsovia 
Vento. 

Kiam vi komencis, ĉu estis aliaj 
similaj iniciatoj, kiuj influis vin? 

Fakte neniu influis min. Simple 
mi konstatis, ke en la esperantistaj 
disaŭdigoj io mankas. Kiam mi 
eksciis pri radio-programoj en Es- 
peranto, tuj mi provis ilin aŭskulti. 
La tempo tiam estis iom alia - la reto 
ankoraŭ bebumis. Kun nostalgio do 
mi rememoras la periodon, kiam 
kvazaŭ kun sento de ĉasisto en 
arbaro de diversaj radio-bruoj pere 
de mia portebla radio-ricevilo kun 
pacienco mi serĉadis sonojn la plej 
valorajn. Ĉi tie, en Pollando, eblis 
kapti disaŭdigojn el Pollando, Ĉinio, 
Aŭstrio kaj Italio. Poste populariĝis 
la reto. En ĝi mi trovis pli da pro- 
gramoj, ankaŭ diversajn podkastajn 
provojn, el inter kiuj tiam plej logis 



INTGRVJUO 













Irek kaj Marta dum forkuro bicikla ekster 
la urbo 

mian atenton Radio Verda el Kana- 
do. Ekde la komenco mi provis ĉiam 
ĉion registri por ke mi aŭskultu tion 
trankvile dum promenadoj kun mia 
hundo, dum vojaĝoj. Tiel aperis en 
mia vivo ia kutimo, ankaŭ la unuaj 
rimarkoj, ke kvankam mi aŭdas 
Esperanton sporade, la programoj 


de la esperantista etoso, 
humuro. Tial aperis en mia 
konscio la ideo de elsendo, 
kiu koncernos Esperanton, 
ĝian movadon, kulturon, 
ankaŭ historion, kaj iom 
malpli oficiale, pli distre. Kaj 
post kelka tempo ekblovis 
Varsovia Vento, bla bla bla. 

Kiam aperis la unua el- 
sendo de W? Kiu estis ĝia 
enhavo? 

La unua programo aperis 
la 12an de februaro en 2006. 
Ĝi daŭris iom pli ol 16 minutojn, en ĝi 
eblis aŭskulti iom pri la ideo, voĉojn 
de la Varsovia Vento-klubanoj kaj de 
eksterlandaj gastoj, kiuj tiam vizitis 
Varsovion. Krom tio prezentitaj estis 
raporto pri Interlingvistikaj Studoj 
en Poznano, Pollando, kaj reguloj 
ludi skrablon en Esperanto. 


"Mankis salo en la supo pri la 
gaja movado kaj ĝoja vivo kun 
Esperanto, tute mankis respegulo 
de la esperantista etoso" 


koncernas Esperanton. Mankis salo 
en la supo - por mi. La lingvo ja ha- 
vas siajn riĉan kulturon, historion, 
movadon. Kompreneble estis la 
gazetaro, revuoj, libroj, tamen legi 
pri muziko aŭ aŭskulti ĝin estas ja io 
diferenca, ĉu? Iom poste mi venis al 
la konkludo, ke ĝenerale la progra- 
moj estas tendence, eĉ ĝis doloro 
seriozaj. Tio ne signifas malvaloraj, 
ne komprenu min tiel, tamen por 
la novulo, kiu ĉiam aŭskultas pri la 
monda amikeco, pri la gaja movado 
kaj ĝoja vivo kun Esperanto, en ĉi- 
ekzemplo tute mankis respegulo 


Kiel evoluis la la- 
boro prepari tiujn 
podkastojn? Ĉu io 
ŝanĝiĝis de la unu- 
aj elsendoj ĝis la 
nunaj? 

Kiel? Malrapide. 
Ja mi estas nek 
ĵurnalisto, nek 
spertulo pri radio- 
laboro, nek havis kaj 
havas tempon vere okupiĝi pri 
tio. En Esperantujo mi aktivis en 
la junulara medio de mia klubo, 
zorge mi dediĉis min por helpi 
la reaperon kaj agadon de Pola 
E-Junularo, krom tio mi estis kaj plu 
estas organizanto de sufiĉe grandaj 
esperantistaj eventoj, inter kiuj 
troviĝas la 61a IJK, kelkaj AS-oj (Ago- 


Semajno), la junulara programo 
dum la UK en Bjalistoko kaj nun JES 
(Junulara E-Semajno). A1 mi do ne 
eblis kaj ĝis nun ne eblas vere meti 
atenton nur al tiu ĉi projekto. Kaj 
kiam mi komencis okupiĝi pri la 
elsendoj, fakte mi havis nur mian 
propran kaj nematuran, eĉ iom 
naivan imagon pri tio, kion mi ŝatus 
fari. Tuj evidentiĝis, ke ne sufiĉas 
simpla mikrofono kaj komputilo, 
ke mi bezonas pli da tempo labori 
ol mi imagis, kaj krome ke necesa 
estas ankaŭ mono por starigi taŭgan 
retejon, ebligantan libere elŝuti la 
programojn. Sen ekstera helpo do, 
nur en la medio de miaj geamikoj, 
paŝo post paŝo mi solvis ĉiujn 
malfaciligojn kaj tiel ni alvenis 
ĝis nun. Kompreneble, survoje, la 
programoj evoluis, ŝajne fariĝis iom 
pli maturaj, pli interesaj, pli kvalitaj, 
sed ĉiam, kiam mi sidas antaŭ 
mikrofono, mi havas la impreson, ke 
mi komencas, ke ĵus mi startis. 

Kiom regule la elsendoj aperas? 

Laŭplane du-foje en monato krom 
la somera kaj la vintra paŭzoj, dum 
kiuj aŭ mi ripozas aŭ ion helpas 
organizi. Sed bedaŭrinde ne ĉiam 
tio sukcesas. Prilabori la sonmate- 
rialojn evidentiĝas mult-foje tasko 
vere temporaba kaj ofte postulas 
pli da tempo ol mi havas. Se dume 
okazas io, kiel ekzemple nun gravaj 
antaŭpreparoj al la 3-a JES, kio 
ankaŭ postulas apartan atenton, 
tiam vere malfacilas sekvi ian pla- 
nan ritmon. 

Kiel funkcias la kunlaboro kun 
lokaj kaj eksterlandaj redakcia- 
noj? 




La ĉarma parto de la redakcio Agnieszka (Rudzia). Marta (Martusia) kaj 
Goŝka CMG) dum registrado de sia programero 

"Ĉiu danko, ĉiu reago 


estas kvazaŭ groŝo, kiu 
pliriĉigas nian monujon 
kaj motivas nin pli 
multe labori kaj krei" 


Pri samo fakte mi demandis vin en 
la intervjuo pri Kontakto. Kaj simile 
mi povas respondi. Ne funkcias sen 
engaĝiĝo, interesiĝo kontaktiĝi kun 
homoj, sen petoj, sen zorgo, sen 
aktiveco mem akiri la novan ma- 
terialon. Fakte kelkaj aŭskultantoj 
fariĝis vere fidelaj kunlaborantoj, de 
kiuj neniam mi devas ion peti. Inter 
ili plej aktivas Platano (PafKlik), 
Eric (Inicialoj DC), ankaŭ Ari el 
Kubo. Tamen al ĉiuj, kiuj pliriĉigis 
kaj pliriĉigos la programojn je siaj 
kontribuoj, kore mi dankas. Mi sen- 
tas grandan ĝojon kaj honoron tiel 
labori kun ĉiuj vi por la bono de nia 
kuna Esperanto. 

Kiuj konsistigas la redakcion, 
kion ili faras kaj kiel la taskoj 
estas dividitaj? 

En la redakcio Marta, kiu fervore 
kontribuas per prilaboro de la son- 
materialoj, Tomek, kiu kaŝe zorgas 
pri la informadika flanko de la retejo, 
por ke senprobleme vi elŝutu la el- 
sendon, voĉe la klubanoj de Varsovia 
Vento, el kiuj ŝajne al la plej konataj 
nun apartenas Maigorzata (Goŝka - 
Me) kaj Agnieszka (Rudzia), kaj mi, 
kiu okupiĝas pri ĉio, interalie pri 
muntado de la programo kaj pri la 
enhavo de la paĝo. 

Mi ŝuldas klarigon pri la nomo de 
la klubo kaj de la podkasto. En 1887, 
ankaŭ en Varsovio, aperis la Unua 
Libro. De mia naskiĝurbo ekblovis 
do en la mondon vento de la espero. 
Varsovia Vento. Kaj ankaŭ mi mem 
estas kvazaŭ vento. Mi ŝatas kiam 
io marŝas antaŭen, evoluas. Do tial 
ĝuste la penso pri la podkasto fariĝis 
karno. 


Ĉu vi ricevas ian rekom- 
pencon pro via laboro? 
Kio movas vin daŭrigi? 

Neniu pagas al ni, neniu 
krom ni mem nin subte- 
nas, do se ni parolas pri ia 
ajn rekompenco, simple 
mi povas diri, ke la reagoj 
de la aŭskultantoj estas la 
ununura salajro, kiun sim- 
ple ni ricevas. Ĉiu danko, ĉiu reago 
estas kvazaŭ groŝo, kiu pliriĉigas 
nian monujon kaj motivas nin pli 
multe labori kaj krei. 

Kiu estis por vi la plej memoriga(j) 
intervjuo(j), kiu(j)n vi faris por 
W? 

Ankaŭ vi bone scias, ke ĉiuj kon- 
tribuoj estas memorindaj kaj va- 
loraj. Tiel okazas, ke la plej multaj 
intervjuoj, kiujn mi prezentis en la 
programoj, estis aŭ kun miaj gea- 
mikoj aŭ kun miaj gastoj. Tamen 
ne gravas, kiu el inter ili estis fama, 
evidentiĝis pli lerta dum la intervjuo 
aŭ pli interesa. Ĉiuj ni estas sur la 
sama ŝipo, do por mi plej mojosas, 
ke ĉiuj ni parolas Esperanton kaj 
kune ni ĝojas pro tio. 

Kiuj estas la atingoj de VV laŭ 
vi? 

Sendube la sufiĉe granda, laŭ la 
esperantista mezuro, kvanto de la 
homoj, kiuj elŝutas la programojn. 
Iom triste, speciale por la junaj 
redakcianoj, kiuj fakte multe labo- 
ras, ke la elŝutantoj, kiuj probable 
aŭskultas kion ili elŝutis, apenaŭ 
reagas. Nia salajro do, pri kiu jam 
mi menciis, estas draste modesta 
kaj se ni decidus pro ĝi vivi, simple 
ni ne travivus. Tia estas la vero. 
Alia atingo, ankaŭ grava, ke ekde 
la komenco ĝis nun ne ripetiĝis la 
sonmaterialo kaj ĉiam ni sukcesas 
prezenti ion freŝan. 

Kion vi planas por la estonto en 
Varsovia vento? 

Certe laboron pri ankoraŭ pli valo- 
ra enhavo. Antaŭnelonge 
komenciĝis la dua provo 
prezenti ion en la etoso 



Dum interparolo kun 
6ric Languillat (Inicialoj 
DC) rnarte, en Varsovio 



de radio-dramo, ĉi-foje kunlabore 
kun Jerzy Fornal, profesia aktoro, 
kiu konsentis prezenti en la progra- 
moj la verkon de Izrael Lejzerowicz 
"E1 la Verda Biblio”. Ŝajnas ke la pro- 
vo iĝas tre sukcesa. Krome ni laboras 
pri kelkaj aliaj projektoj por ke la 
programoj estu interesaj kaj valoraj, 
sen tro frue pri tio paroli. Sekvu la 
programojn, mem vi malkovros. 

Se vi povus intervjui Zamenho- 
fon por viaj elsendoj, kion vi 
demandus? 

Mi estas nur ordinara homo, kiu 
ĉiutage devas matene vekiĝi por 
veni al la laborejo kaj nur kiam 
eblas forkuri el la urbo por pasigi 
tempon ie en la naturo, mi forkuras. 
Kiel mi menciis mi ne estas profesia 
ĵurnalisto, do ne vere mi scias, pri kio 
lin mi demandus. Certe mi dankus al 
li pro Esperanto. Sendube! Kaj tion 
mi farus kun vera amo en la koro. Kaj 
tiam, mi supozas, ke kortuŝita pro la 
danko li mem komencus paroli. Tion 
mi simple registrus :)■ 


www.podkasto.net 


La oficiala retejo de Varsovia Vento, kie 
aŭskulteblas la elsendoj 


www.vinilkosmo-mpB.com 


Vi povas tie aŭskulti fragmenton aŭ 
aĉeti la kanzonon "Varsovia Vento" de 
Ale Kosabela. 

Moderna drogo 





Sonoris la poŝtelefono. 

Alvokis Andreo: "Saluton Tom, 
alvenis nova dozo. Tricent gramoj 
por ducent kvardek eŭroj. Ĉu inte- 
resas vin?" 

-"Jes. Ĉu la kutima loko?" 

-"Bone, ni renkontiĝu tie post 
tridek minutoj". 

Jam de tagoj Tom havis teruran 
mankosenton. Ekde la lasta ven- 



dredo li ne uzis tiun psikaktivigan 
drogon. En la lifto Tom ludis per sia 
poŝtelefono. ĉi havis la kutimajn 
funkciojn: fotado, filmado, radio 
kaj televido. Sed ĝi estis speciala 
modelo kun ĉifrada kapablo, aĉetita 
nigramerkate. Alikaze ne eblus 
paroli telefone pri tiaj aferoj 
kun Andreo kaj aliaj "nego- 
cistoj". 

Du tagojn poste, kuŝante 
sur la kanapo, li rememoris 
la ĵus travivitajn spertojn. 
Li havis la impreson, ke lia 
menso flugis el lia korpo, 
bildoj aperis antaŭ liaj okuloj 
kaj kiel ĉiam, plej bona estis 
la forgeso de la ĉiutagaj zor- 
goj. Sed nun poste li sentis sin 
laca. La brakoj doloris, la okuloj 
pikis. Kaj la plej videbla kromefiko 
konsistis el apatio kaj nigraj saketoj 
sub la okuloj. 

Timante pri sia sano li jam plur- 
foje provis ĉesi. Sed ĉiam li refalis. 
Nuntempe grandan parton de lia 


salajro forvoris lia dependeco. 

Tom prenis la unuan dozon kiam 
li aĝis ĉirkaŭ dek tri jarojn. Fakte pli 
pro enuo ol pro scivolemo. Hazarde 
li trovis kvanteton kaj li provis ĝin. 
ĉi ne estis tre bonkvalita, sed tamen 
li spertis la forŝvebon. Li eĉ nun 
rememoris la odoron de la blanka 
materialo, la senton kapabli vojaĝi 
en spaco kaj tempo. Tiutempe ĝi 
estis ankoraŭ sufiĉe facile akirebla, 
precipe en grandaj urboj. Sed poste 
la registaroj pli kaj pli draste batalis 
kontraŭ ĝia uzo. Unue per kampanjoj 
en televido substrekante la riskojn 
de la narkotaĵo (dependeco, laceco, 
torporiĝo de la brakoj, okulproble- 
moj, revemo, perdo de la realecosen- 
to, nekapablo labori, aŭtismeco, ten- 
denco al kontraŭsociaj agadoj, ktp...) 
kaj poste per pli severaj leĝoj. 

Nuntempe oni devis aĉeti ĝin "sub 
la mantelo". Kaj eĉ por simpla uzanto 
la sankcioj estis drastaj. Se ne paroli 
pri la "negocistoj", kiuj riskis fini sian 
tutan vivon en malliberejo. Sed ili 
bone enspezis dume. Kiel ekzemple 
Andreo. 

Kelkfoje tio pensigis Tom pri la 
Aztekoj, Inkaoj kaj aliaj indianoj, 
kiuj krom tabako tute libere maĉis 
kaj uzis kokafoliojn antaŭ la alveno 
de la eŭropanoj. Kokaino fariĝis 
kontraŭleĝa, nikotino ne. 

Nur antaŭ kvar jaroj li fariĝis vera 
dependa uzanto. Antaŭe li nur de 


tempo al tempo metis sian nazon en 
dozon. Sed post kiam amiko konati- 
gis lin kun reto, kiu vendas bonkva- 
litan varon (interalie sudamerikan), 
anstataŭ du-tri foje monate, li devis 
akiri novan unu-du foje semajne. 

Plejofte la stoko sufiĉis por kelkaj 
tagoj, kelkfoje dum unu nokto li fo- 
ruzis la tuton por fuĝi en fantaziajn 
mondojn kaj forgesi la realecon kaj 
ĝiajn problemojn. 

"Saluton Andreo, mi bezonas plian 
kvanton. Ĉu vi havas de la sama 
produktanto kiel lastfoje?" 

-"hjes." 

Post duonhoro ili renkontiĝis en 
malluma strateto. Andreo transdo- 
nis la pakaĵon. 

"Flaru, ĝi estas vere bonkvalita". 

La nazo de Tom sentis la iom fun- 
gecan kaj polvecan odoron. Li pagis 
kaj zorge kaŝis la aĵon en la interna 
poŝo de sia mantelo. 

"Dankon, kaj ĝis." 

Promenante laŭ la granda avenuo, 
li ne tro atentis pri la grandegaj 
televidaj ekranoj muntitaj en la 
bushaltejoj kaj sur la fasado de la 
konstruaĵoj. Kelkajn stratojn pli 
malproksime li vidis du policanojn. Li 
provis spiri per la ventro kaj aspekti 
senkulpa. Post kiam li senprobleme 
preterpaŝis la policanojn li 
senpeziĝis, kaj komencis piediri pli 
rapide por povi uzi la materialon 
kiel eble plej baldaŭ. Sed kvincent 

metrojn de sia loĝejo li subite 
ekvidis pliajn policanojn kun hundo. 
Li jam troviĝis tro proksime de ili, 
ne videblis flanka strato en kiun 
elfuĝi kaj ne eblis retroiri sen veki 
suspekton. Tom provis denove blufi. 
Li rekte iris en la direkto de la 
policanoj. Ili salutis kaj 
petis lian identigilon. 


4L| 


Li provis respondi al la 
saluto per natura voĉo kaj 
montris la petitan dokumenton. 
Por ŝajni pli senkulpa li demandis 
ĉu okazis io speciala en la kvartalo. 
La plej aĝa policisto respondis ke 
ne, nur rutinaj kontroloj. "Agrablan 
vesperon sinjoro", ili diris. Ankaŭ 
Tom ĝisis. Li jam troviĝis du 
metrojn malantaŭ ili, kiam 
la hundo komencis bojegi 
en lia direkto kaj streĉi 
la rimenon. 

“Atendu Sinjoro, mi 
petas!" 

Tom sentis, ke estus vane 
provi fuĝi. Ili havis armilojn, kaj 
se ili ne, la hundo certe kurus 
pli rapide ol li. La uniformuloj 
ĉirkaŭis lin. La hundo bojegis kaj 
salivaĉis kontraŭ lia ventro. La 
plej altranga policisto traserĉis 
Tom kaj baldaŭ trovis la pakaĵon. 
Li malfermis ĝin kaj fajfis: 

“Nu, vidu kion ni havas ĉi tie! 

Pli ol ducent gramojn. Vi estas 
matura por kelkaj jaroj en 
malliberejo. Jen serĝento, 
metu tion en la saketon de la 
pruviloj". 


svenemis. La 
damna hundo daŭre bo- 
jis. La policanoj tenis ĝin tre forte 
per la brakoj kaj tio doloris. Preninte 
la hermetike fermitan saketon de sia 
subulo, la ĉefo svingis ĝin antaŭ la 
okuloj de Tom. “Eble se ni iom prila- 
boras lin, li konfesos de kiu li akiris 
tiujn okdek foliojn de bonkvalita 
varo”. En la travidebla plasta saketo 
antaŭ la vizaĝo de Tom kuŝis libro. 
Literatura verko, kiun li neniam 
legos kaj kies paĝojn kaj inkon li 
neniam snufos... ■ 


Fernando Pessoa 

Ĥod Kristovo - Brazilo 


En 1972, la eldonejo Stafe- 
to (poemoj - noveloj - dramoj 
- eseoj) eldonis 1000 ekzem- 
plerojn de P libreto “Vojo kaj 
Vorto" de Roberto Passos 
Nogueira. Mi ne scias ĉu poste 
estis aliaj eldonoj, sed la kata- 
logo de UEA ankoraŭ vendas 
tiun 72-an eldonon. La libro 



estas minimume 


genia. Kaj la 
originalaj 
poemoj kaj 
la tradukitaj 
estis tre tra- 
fe kaj taŭge 
elektitaj, 
tial la le- 
gado de la 
libro estas 
senfina... 


mi ĉiam 
povas legi 


kaj relegi ĝin kaj mi ĉiam 
surpriziĝas. 

Sed tiu ĉi artikolo ne te- 
mas pri R. P. Nogueira, sed 
pri Fernando Pessoa, genia 
poeto, kies poemero estis 
genie tradukita de Nogueira 
en “Vojo kaj Vorto". 

Fernando Pessoa, kiu 
naskiĝis en Lisbono, Portu- 
galio, en 1888, kreis plurajn 
pseŭdonomojn (Alvaro de 
Campos, Alberto Caiero, Ri- 
cardo Reis, Bernardo Soares 
ktp...). Ĉiu heteronimo havis 
siajn proprajn personajn 
vivon, historion, verkstilon 
ktp, tial sorbi la verkaron 
de Fernando Pessoa estas 
granda laboro, ĉar li ja estis 
tre densa verkisto, kvankam 
li tre simple kaj klare verkis. 
Tio rimarkeblas sube: 


El la gardisto de brutaroj 

(Alberto Coiero) 

XXXIX 

Lo mistero de lo oĵoj, kie ĝi estas? 

Kie ĝi estas, kiu ne aperas 
Eĉpor sin montri mistero? 

Kion scias pri ĝi la rivero kaj kion scias la arbo? 

Kaj mi, kiu ne scias pli ol ili, kion pri ĝi scias? 

Ĉiam kiam mi rigardas la aĵojn kaj pensas pri kio la 
homoj pensas pri ili, 

Mi ridas kiel rivereto sonanta freŝe sur ŝtonoj. 

Ĉar la sola kaŝita senco de la aĵoj 
Estas ke ili ne havas iun ajn kaŝitan sencon. 

Estas pli strange ol ĉiuj strangecoj 
Kaj ol la revoj de ĉiuj poetoj 
Kaj ol la pensoj de ĉiuj filozofoj, 

Ke la aĵoj estas ĝuste kio ili ŝajnas esti 
Kaj ekzistas nenio por esti komprenita. 

Jes, jen kion miaj sensoj lernis solaj: 

La aĵoj ne havas signifon: ili havas ekziston. 

La aĵoj estas la sola kaŝita senco de la aĵoj. 

Fernando Pessoa - Portugalio (1888-1935) 
Traduko: Roberto Passos Nogueira 

La nova 
muzika erao 

Morto d€ ko-disko, mp3 kaj la 
estonto d€ la Gsperanta muziko 

Rogener PAVINSKI (Brazilo) kaj ChuckSMITH (Usono/Germanio) 


Antaŭe simbolo de nova teknolo- 
gia erao por la muzika industrio, 
la kompaktaj diskoj baldaŭ 30- 
jariĝos kaj ili tielfrue jam aspektas 
kiel maljunuloj. En la nova muzika 
mondo, kie la mp3-dosieroj fariĝis 
la nova komerca monero, la kom- 
paktdiskoj nun ŝajnas senvaloraj 
aĵoj. Tamen, se oni povas diri ke la 
ko-diskoj pensiiĝis, ili ankoraŭ ne 
mortis. Oni kulpigis la interreton 
kiel krimulon, la kaŭzanton de la 
krizo ĝuste pro tio ke ĝi ebligas 
interŝanĝi muzikon en la cifereca 
formato mp3. Sed nuntempe ĝi es- 
tas rigardata kiel la nura ebla solvo 
por la diskeldonejoj en ankoraŭ 
nebula estonteco. 

De 2004 ĝis 2007 la disko-venda- 
do pli ol duoniĝis en la tuta mondo 
kaj multaj eldonejoj, ĉefe la malgran- 
daj kaj sendependaj, fermiĝis. Sed 
kulpas ne nur interreto. Antaŭe, la 
eldonejoj simple ne havis konkuren- 
con. La kompaktdiskoj estis la nura 
formato disponebla, kaj artistoj ne 
rajtas lanĉi la saman albumon per 
du malsamaj eldonejoj, tiel ke ili ne 
povas konkuri inter si pri kvalito kaj 
prezo de la disko. Konsumantoj ne 
havis multajn eblojn. 

Sed nun la muzika merkato 
troviĝas en transira fazo, en kiu ĉiuj 
eldonejoj kaj artistoj devas adaptiĝi, 
malgraŭ ke neniu plene certas kiun 
vojon preni. Unu certeco tamen 
ŝajnas esti evidenta: Oni ne plu po- 


vas eviti komerci muzikon per Inter- 
reto. Tiun decidon prenis ankaŭ la 
Esperanta diskeldonejo Vinilkosmo, 
tiel ke ekde julio 2009 nova servo 
ebligas elŝuti muzikojn kaj albumojn 
el la katalogo de Vinilkosmo. 

Vinilkosmo fondiĝis en 1990 oka- 
ze de la lanĉo de 4-titola vinileto de 
la bandoj Rozmariaj Beboj kaj Am- 
plifiki. De tiam, la franca eldonejo, 
regata kaj administrata de Floreal 
Martorell, motoro de la Esperanto- 
muzika komunumo, eldonas, pro- 
duktas kaj distribuas nur verkojn, 
ĉefe ko-diskojn, de Esperantaj ar- 
tistoj kaj muzikgrupoj. 

Tamen dum la lastaj jaroj, la 
fi-fama diskokrizo minacis ankaŭ 
Vinilkosmo-n kaj trudis al Mar- 
torell serĉi rimedon por ne fermi 
sian entreprenon: «Ni ne povis iri 
kontraŭ la fluo de la rapida teknika 
evoluo interreta kaj la petoj pli kaj 
pli insistaj de homoj por disponigi 
elŝuteblan muzikon. Tiam mi devis 
esplori la eblojn kaj elturniĝi, ĉar mi 
ne povis atendi sen ion fari vidante 
la disfalon de la diskovendoj», diras 
Martorell, pli konata kiel simple Flo 
en la Esperanta medio. 

La unuaj provoj 
tiusence estis ĉe la 
konataj retejoj, kiuj 
ofertis elŝutservon, 
kiel la fama Itunes. Sed 
Itunes postulas ke la 
oferto de la katalogoj 
de sendependaj eldo- 
nejoj devas funkcii tra 
iu peranto. Flo skribis 
al pluraj distribuantoj, 
el kiuj nur unu res- 
pondis ke lia katalogo 
ne interesas ilin, ĉar 
temas pri tro specifa 



kaj marĝena muziko, kiu ne inte- 
resus sufiĉe grandan nombron da 
homoj. "Niaj vendoj estas ridindaj 
kaj por ili ne valoras elspezi tempon 
kaj monon por tiom malmulte", li 
aldonas. 

Malfacila situacio. Ne restis alter- 
nativo krom memstare distribui sian 
katalagon per la reto, sed Flo eble 
ne atendis trovi oponanton ene de 
sia propra teamo. Mark Eaton, long- 
tempa kunlaboranto, kiu starigis la 
unuan diskoservon de Vinilkosmo 
en la reto, rifuzis krei retejon por 
vendi mp3-dosierojn. "Por li krei 
elŝutejon ĉe Vinilkosmo estas rapi- 
digi la morton de la KDisko, dronigi 
la eldonejon kaj kolapsigi la pro- 
duktadon". asertas Martorell. 

Kvankam Flo persone havis la 
saman konvinkon kiel Mark, li ne 
povis simple rezigni kaj alprenis la 
riskon. Decidiĝinte memlerni kiel 
krei retejon por la nova elŝutservo, 
li trovis firmaon kiu instruas kiel 
starigi interretajn paĝojn kun asista- 
do, kaj tiel surbaze de Os Commerce 



Afrika Kompilo, unu el la projektoj de 
Vinilkosmo 

strukturo ekigis la stariglaboron, 
unue por krei Esperantan interfacon 
kaj sekve por ekenretigi la muzik- 
materialon. "Tio daŭris 7 monatojn 
ĝis mi povis malfermi la retejon", 
li diras. 

Malgraŭ la grandega laboro por 
konstrui kaj administri la retejon, 
Flo estas kontenta pro la 4-lingva in- 
terfaco kaj pro eblo oferti elĉerpitajn 
diskojn kaj virtualajn albumojn. 
Li reliefigas ke ĝi estas laŭleĝa kaj 
respektas la aŭtorrajtojn. Por tio li 
pagas al la aŭtorrajta societo tiel ke 
la artistoj ricevu siajn aŭtorrajtajn 
tantiemojn. 

Sed nun, post preskaŭ 2 jaroj 
ekde sia lanĉo, la nova elŝutservo 
tamen ne povis konvinki lin ke la 
reto estas la solvo por la diskokrizo, 
ĉar malgraŭ ĉiuj klopodoj la vendoj 
estas malaltaj. "Ni havas multajn 
vizitojn sed kiuj ne konkretiĝas 



per elŝutoj. Ŝajnas al mi 
ke homoj serĉas senpaga- 
jn elŝutojn kaj ne pretas 
pagi. Eĉ pluraj tion klare 
diris al mi". Flo aldonas ke 
ekde junio 2010 la kostoj 
de la elŝutejo iĝis pli altaj 
ol la enspezoj. «Tio vere 
malkuraĝigis min. Mi mul- 
tege laboris por atingi tiom 
malkontentigan rezulton», 
li bedaŭras. 

«Laŭ la nuna stato, mi po- 
vas konfirmi ke la elŝutado 
tute ne povas kompensi la perdon 
de la diskodisfalo. Kaj neniam povus 
kovri produktokostojn de novaj 
albumoj eĉ se ni ne eldonus ilin sur- 
diske», aldonas Flo. Eble Mark Eaton 
nun diras: «Nu, mi avertis...» 

Malgraŭ ĉio, Flo ne rezignas. Fine 
de 2009 li aliĝis al CDID (Federa- 
cio de Sendependaj Eldonejoj en 


Flo, Martin Wiese kaj Ale Kosabela 

Francio), kiu kunigas eldonejojn 
por alfronti la krizon kaj por trovi 
solvojn kaj rimedojn, starigante 
ilojn utilajn por ĉiuj sendependaj el- 
donejoj aniĝintaj al la federacio. En 
decembro 2010, CDID reprezentas 
200 eldonejojn el Francio sed ankaŭ 
Kanado, Belgio, Svislando kaj Britio, 
kun 1528 artistoj, 2255 albumoj kaj 
15271 muzikaĵoj elŝuteblaj. 

La federacio disponigas al Vini- 
lkosmo spacon en la sia elŝutejo 
kaj laŭ Martorell estas bona alter- 
nativo por Vinilkosmo, kiu firmigas 
la estonton en kazo de problemo 
kun la du retejoj de Vinilkosmo. Li 
ankaŭ opinias ke CDID estas grava 
por Vinilkosmo ĉar tiel ĝi havas 
oficialan malfermon al la ekstera 



mondo sed en specifa sendependa 
medio. «Tie povas trafi nin homoj 
kiuj estas pli malfermitaj ol nor- 
malaj konsumantoj, ĉar temas pri 
homoj kiuj interesiĝas pri la sen- 
dependa muziko. La sendependaj 
eldonejoj havas nenian komunan 
identecon kun komercindustriaj 
eldonejoj. Por la komercindustriaj 
eldonejoj ne gravas la kulturo nek 


Diskoservo de Vinilkosmo 
dum internacia renkontiĝo en 
Katalunio 



Diskoservo en Toulouse Plage 
dum F€STO 2010 

la diverseco, al ili gravas vendi ama- 
sajn kvantojn da kiel eble plej famaj 
artistoj», li diras. 

Sendependeco estas aparte gra- 
va por Martorell. Filo de kataluna 
anarkiisto, kiu ekziliĝis al Tuluzo en 
Francio post la malvenko en la His- 
pana enlanda milito, esperantistiĝis 
en 1987 kaj fondis EUROKKA-n, 
(TEJO-faka Esperanto-asocio pri 
Esperanto-muziko), la ne plu ekzis- 
tantan gazeton Rok-gazet' kaj kreis 
la Esperanto-muzikan eldonejon Vi- 
nilkosmo. Sed antaŭ ĉio, en 1980 en 
Donneville, kie li loĝas apud Tuluzo, 
fondis ekzercejojn por la muzikgru- 
poj de la regiono. Tiu sama loko, 
fakte la kortego de lia propra domo, 
pasintjare servis kiel sidejo por 
FESTO, Franca junulara aranĝo, kiu 
tiam estis la plej muzika Esperanto- 
aranĝo ĝis nun, kun diversaj koncer- 
toj de Esperanto-artistoj kaj de lokaj 
muzikgrupoj. 

Pri la estonto de Vinilkosmo 
tamen la afero ne estas tiel festa. 
Pro la malmultaj enspezoj el ven- 
dado de diskoj kaj ciferecaj albumoj, 
apenaŭ estas planoj por produktado 
de novaj albumoj. Li opinias ke 
esperantistoj ne sufiĉe apogas la 
eldonejan agadon, ne diskonigante 
la elŝutservon. «Eble oni atendas 
ke Vinilkosmo malaperu por tiam 
interesiĝi pri ĝi kaj varbi sed tiam 
jam malfruos». 



Dum la grandaj eldonejoj planas 
ligi la vendon de muziko al aliaj 
produktoj, la malgrandaj apenaŭ 
provas travivi la periodon, kiu por 
Vinilkosmo, ankoraŭ pli malfacilas 
ĉar ĝi dependas de komunumo mal- 
granda, kiu troviĝas dise en la mon- 

do. Fronte al ĉiuj malfacilaĵoj, kial 
daŭrigi? Kio movas lin? «Tutsimple 
Esperanto kaj pasio al Esperanto- 
muziko!», li senhezite asertas. 

Tamen la ĝisnuna ekzisto de 
Vinilkosmo ŝuldiĝas al la fakto ke 
ĝi ne estas profitcela entrepreno. 
La enspezoj de Martorell venas de 
la provludejoj, kiujn li starigis kaj 
luigas al diversaj muzikgrupoj de 
la regiono. Tiel li utiligas la enspe- 
zojn de Vinilkosmo nur por novaj 
projektoj. «Se Vinilkosmo estus 
vere komerca diskeldonejo, jam de 
longe ĝi estus fermita», klarigas la 
eldonisto, kiu ankaŭ uzas eĉ ens- 
pezojn de la trinkejo, kiu servas al 
la ne-esperantistaj muzikistoj en la 
provludejoj por financi la eldonaĵojn 
de Vinilkosmo. 

Bonŝance, Vinilkosmo estis ke- 
lkfoje rekonita pro sia grava kon- 
tribuo al la Esperanta kulturo kaj 
ricevis subtenon, kiel la Premio 
Deguĉi en 2009. Diversaj eldonaĵoj 
konkretiĝis nur danke al tiuj sub- 
tenaj monhelpoj, kiuj antaŭe jam 
venis de fondaĵoj FAME, Carson kaj 
de la Eŭropa Junulara Fonduso, kun 
helpo de TEJO. 

La multjara - kaj ni povas eĉ diri 
- volontula agado de Martorell por 
Esperanto-muziko estas malfacile 
mezurebla. La esperantistaj muzi- 
kistoj rekonas kaj atestas tion: «Oni 
povas paroli serioze pri « Vinilkos- 
ma generacio »», diras Jean-Marc 
Leclercq, pli konata kiel JOMO. «ĉi 
ankaŭ suprenpuŝis Esperanton ĝis 
nivelo de multaj aliaj lingvoj, kiuj 


posedas siajn proprajn mediojn kiel 
vektoron de sia kulturo», li konklu- 
das. Cyrille Poullet, kantisto de La 
Pafklik, reliefigas ke: "Vinilkosmo 
en sia katalogo havas albumojn tiel 
diversajn kiel la punk-hardkora 
"Esperanto Subgrunde" , la franca 
bardmuzika "Jacques Yvart kantas 
Brassens" kaj hiphopa kompilo! 
Cetere per kreado de longviva el- 
donejo li vere vastigis la Esperanto- 
kulturon, kaj certe per sama okazo 
Esperantujon mem!" 

La nun 21-jara diskeldonejo 
provas pluvivi en la nova muzika 
erao, kie preskaŭ ĉio kion oni lernis 
dum la pasintaj jardekoj, fariĝas 
malcertaĵo por tiu medio. Ĉu Vini- 
lkosmo plu ekzistos spite la malcer- 
tan futuron? La entuziasmuloj povas 
plu havi esperon pri la estonto, ĉar 
Flo estas vere malfacile venkebla. 
«Ja ne maleblas revi kaj havi celojn 
en la vivo. Antaŭ ĉio mi estas idealis- 
to, tial mi pasie agas por Esperanto- 
muziko» kaj konkludas: «Mi esperas 
ke eblos dum ankoraŭ longa tempo 
eldoni Esperanto-muzikon sub kiu 
ajn formo.» Ni ankaŭ.« 


www.vinilkosmo.com 
Vinilkosmo-retejo, kie konsulteblas kaj 
haveblas ĉiuj disponeblaj produktoj. 

www.vinilkosmo-mp3.com 
Elŝutservo de cifereca muziko el la 
katalogo de Vinilkosmo. 

http://cdld.com/ 

Federacio de Sendependaj Eldonejoj. 

Leĝoj kontraŭ elŝutado 
ne helpas artistojn 

Rogier HUURMAN - Danio 


Tre ofte nuntempe oni aŭdas la 
kriojn de la muzik- kajfilmin- 
dustrioj: „kontraŭleĝa elŝutado 
mortigas la artojn!" kaj „se ni 
ne haltigas la elŝutadon , milio- 
noj da homoj perdos laboron!". 
Kiel ĉiam kun tiaj panikaj krioj 
oni unue devas konscii, ke tiuj, 
kiuj krias ilin, havas bonajn 
kialojn porŝajnigi la pro- 
blemon pli granda ol ĝi vere 
estas. Sed tiu ĉi artikolo volas 
konvinki vin, ke tiuj krioj estas 
ne nur senkiale panikaj kaj 
troigaj, fakte la tuta malo estas 
vera: elŝutado, kaj la interreto 
ĝenerale, donas novajn eblojn 
kaj certe helpos al artistoj. 



Unue devas malaperi la kredo 'ko- 
pii estas ŝteli', ĉar ĝi ne estas. La leĝa 
principo de posedo estas pli malnova 
ol leĝoj mem, kontraŭe la ideo de 
kopirajto ekzistas nur ekde la 18-a 
jarcento. Kaj ĝi ĉiam estis nur komerca 
rajto, kies misuzo neniam estis pune- 
bla per puna leĝo, nur per civila leĝo. 
Kaj komence ĝi validis nur por kelkaj 
jaroj. Sed influgrupoj de aŭtoroj, kaj 
poste ankaŭ de la novaj muzika kaj 
filma industrioj, sukcesis plilongigi la 
daŭron de kopirajto ĝis multaj jaroj 
post la morto de la originala verkinto. 
Laŭ la Berne-traktato minimume 50 ja- 
roj postlamorto, enUsono 90,kaj enla 
EU baldaŭ ankaŭ, se nuna leĝopropono 
akceptiĝos. Kaj la kopirajtaj grupoj 
provas movi misuzon de kopirajta 
verko de civila leĝo al puna leĝo, por 
ke ili ne plu mem bezonu procedi, sed 
jam tro okupataj justicaj instancoj tion 
faru por ili. 

Unu grava danĝero 
de ĉio ĉi estas, ke 


novaj proponoj por 
protekti kopirajton 
malpli kaj malpli 


respektas la konstituciajn rajtojn de 
la civitanoj. 'Elŝuta imposto' (imposto 
por malplenaj diskoj, muzikludiloj, 
aŭ eĉ por retkonekto) plialtigas sen- 
necese la kostojn de libera parolo. 
Retfiltrilo aŭ kontrolo de rettrafiko 
(ambaŭ proponitaj aŭ jam uzataj en 
multaj landoj) tute kontraŭas la rajton 
je privata kaj libera komunikado. Kaj la 
plej novaj leĝoj aŭ proponoj, ekzemple 
la franca Hadopi aŭ la proponata ACTA, 
devigas retservojn forpreni la retko- 
nekton de uzantoj sen la interveno 
de juĝisto, kio evidente kontraŭas la 
rajton je justa procedo kaj la liberecon 
de komunikado. 

Tiuj, kiuj fajfas pri civitanaj rajtoj, 
tamen diras, ke tiaj aferoj necesas por 
protekti la arton kaj la laboron en la 
industrio. Sed eĉ tio ne veras. Muziko 
kaj literaturo ekzistis jam longe antaŭ 
la ekesto de kopirajto, kaj la historio 
montras, ke ĉiu nova teĥnologio donis 
pli grandan profiton al artistoj; kiam 
venis la gramofono, muzikistoj timis, 
ke ili ne plu povos gajni monon per 


koncertoj. Anstataŭe ili ekgajnis mo- 
non per vendado de diskoj. La alveno 
de la filmbendo timigis filmkreistojn: 
'Nun certe neniu plu iros al kinejo!' 
Anstataŭe oni gajnis milionojn per 
vendado de bendoj. Kaj jam iTunes 
kaj aliaj sukcesas profitegi de interreta 
vendado de muziko. 

Eble eĉ pli interese estas, ke pro la 
interreto nekonataj artistoj nun pli 
facile ol antaŭe povas trovi publikon 
kaj rekte gajni monon sen perdi la 
plejparton al eldonejo. Kaj ĉiuokaze 
muzikistoj jam delonge gajnas pli per 
koncertado ol per vendado de diskoj. 
Do ŝajnas, ke la nuraj malvenkantoj 
estas la grandaj eldonejoj, kiuj povas 
pagi multe por influi la politikon. Kaj 
eĉ se ili ne sukcesos haltigi elŝutadon, 
ĉar tion neniu leĝo aŭ procedo ĝis 
nun sukcesis, iliaj agadoj damaĝas 
niajn bazajn rajtojn kaj liberecojn. Do 
agadu, plendu kaj voĉdonu kontraŭ 
partioj, kiuj fordonas niajn rajtojn por 
protekti industrion, kiu ne bezonas 
protekton. ■ 


Konktakto enketis: Kiu estis la lasta fizika Ko-disko, kiun vi aĉetis? Kiam? 

@FelipeQueirozBR - "La Porkoj" (KD-nomo: "Ŝako"), okaze de la Brazila Kongreso 
de Esperanto en Maceio-AL, 2004. Post tio, nur MP3 aŭdiĝis. 




@paarne - Max Raabe & Palast Orchester: Heute Nacht oder nie. Kiel donacon, 
en januaro. 



(©FechjoCesarano - Mi daŭre aĉetadas la KD-ojn. La plej laste aĉetitaj estas la 
albumoj de la finna grupo Turisas. Antaŭ 2-3 monatoj. 



#Suzanne Bolduc - Hieraŭ, mi vizitis du fizikajn brokantejoj kaj aĉetis tri fizikajn 
KD-ojn! Du KD-ojn de Omara Portuondo, kaj unu de tradicia muziko el Danio... 
kvazaŭ retrorigarde al la havana UK, kaj anticipe al la kopenhaga UK. 


#Martin Wiese - Let England shake de PJ Harvey, antaŭ eble du monatoj. 



#Manuela Ronco - "Brokantaĵoj" de Esperanto Desperado, en la libroservo de 
la pasinta PSKK 


#Sergey Tyrin - Mi ne memoras...;- 











SCIGNCO 


Artefarita Intelekto 

Kial komputiloj ne povas ĝin kreiP 

Gregorio NA£U - Kanado 



La mallonga historio de komputila scienco komenciĝis nur post la dua mondmilito, kaj 
ekde tiam komputilaj sciencistoj revis kaj penis porfari komputilojn, kiuj havos homni- 
velan inteligenton. Dum jardekoj tiu ĉi scienckampo estis regata de matematikistoj kiuj 
nur teoriis kiel igi la komputilojn de la estonteco simuli homan intelekton. En lafrua 
epoko de komputila teknologio la procezila rapido kaj la kvanto da memoro estis mal- 
grandegaj. Ili povus nur teoriadi , ĉar tiamaj komputiloj simple ne havis sufiĉe da rimedoj 
por konkretigi iliajn ideojn. 



jn da kalkuloj ĉiusekunde, dum la 
inteligento de komputiloj restis 
ridinde malalta. Ne nur la malnovaj 
fakuloj estis pruvitaj malpravaj sed, 
malpli bone por la monrimedoj de 
estontaj esploristoj, la ĝenerala 
publiko perdis sian intereson pri ar- 
tefarita intelekto, ĉar ĝiaj promesoj 
neniam plenumiĝis. 

Unu el la grandega amaso de la 
malfacilaĵoj pri la disvolvado de 
artefarita intelekto estas ke tiu 


postulas multfakan scion kaj lerton 
en unusolaj esploristoj: Vastan 
sciadon pri teknologio, komputila 
scienco, matematiko, biologio, cerba 
scienco kaj pli. Nur dum la pasintaj 
du jardekoj komputilaj sciencistoj 
komencis fokusi la studojn de la viva 
cerbo mem. Anstataŭ provi progra- 
mi la simuladon de homaj kondutaj 
trajtoj, programistoj nun penas 
reprodukti la bazan funkciadon de 
la cerbo de bestoj. Komencante pri 
simplaj bestoj por lerni kiel ili 
funkcias, longan tempon antaŭ 
ol eĉ provi imiti la kompli- 
kon de la homa cerbo. 


La unua problemo kiu 
sin prezentas, es- 
tas ke homa scio 


pri tio kiel 
cerboj funk- 
cias estas 


ankoraŭ tre 


limigita, kaj 
la scio ĝuste 
kiel ili funk- 


cias estas kiel 


m oviĝanta 


En tiu periodo de teo- 
riado multaj fundamentaj 
ideoj fiksiĝis en la mensoj de 
la fakuloj. Tiuj ideoj plejparte 
ne estis bazitaj sur la biologia 
realo de la cerbo de vivestaĵoj 
sed sur matematikaj konceptoj 
pri algoritma rendimento. Dum 
multaj jaroj, tiaj ideoj pri algoritmaj 
solvoj plene regis super ĉiu penso 
pri la problemoj solvendaj, tamen la 
komputila situacio ne permesis al ili 
esplori ĉu aŭ ne tiaj ideoj validas. La 
sciencistoj daŭrigis siajn esplorojn 
laŭ tiu direkto, ĉiel pensante ke la pli 
rapidaj komputiloj de la estonteco, 
ĉiam alian jaron for, magie fariĝos 
tiel inteligentaj kiel homoj. Fine la 
kruda kapacito de komputiloj 
kreskadis ĝis absurda ni- 
velo de rapideco, 
miliardo- 

celtabulo. La dua problemo estas 
ke la studado de vivaj cerboj estas 
tre malfacila pro ilia kruta kompli- 
kego. Funkciero de cerbo nomiĝas 
neŭrono, pri kiu mi plu diskutos 
malsupre. La averaĝa homa cerbo 
pezas proksimume 1,5 kilogramojn, 
kaj en tiu relative malgranda spaco 
ĝi enhavas cent miliardojn (10 11 ) 
da neŭronoj! Ĉiu neŭrono havas 
sep mil ligojn al aliaj neŭronoj por 
fari astronomie grandan nombron 
da interligoj entute. Tiu estas prok- 
simume unu miliono da miliardoj, 
1.000.000.000.000.000, aŭ 10 15 da 
interligoj. Eĉ la plej malkomplika 
besto, insekto aŭ vermo, havas dia- 
ble malfacile malĉifreblan kompli- 
kon. La homa cerbo mem, por havi 
ian komparon, estas la unusola plej 
komplika aĵo pri kiu ni scias en la 
tuta universo. 

Frue en la esploro de la funkciado 
de la cerbo oni malkovris ke ĝi estas 
vasta reto de et-etaj eroj nomataj 
neŭronoj. Ĉiu neŭrono mem estas 
malnaiva memstara vivaĵo. Ĉiu 
konsumas energion, ĉiu elirigas 
elĵetaĵon, kaj ĉiu maljuniĝas kaj 
mortos. Neŭrono havas kelkajn 
bazajn partojn, [tiuj ĉi ne estas fakaj 
terminoj] korpon, unu elirtubon 
kaj multajn enirtubojn. La elirtubo 
disbranĉiĝas por fari ligojn al la 
enirtuboj de aliaj neŭronoj. Tiel ĉiu 
neŭrono ligas sin al multegaj aliaj 
neŭronoj, kaj kune ili formas tiel 
nomatan neŭronan reton. Informoj 
envenas la neŭronokorpon laŭ ties 
enirtuboj, kalkuloj estas farataj 





interne kaj energiaj mesaĝoj estas 
elirigataj laŭ la elirtubo, kiu sekve 
aktivigas (aŭ malaktivigas) aliajn 
neŭronojn. La magio, kaj la kompli- 
ko, leviĝas el la specifaj detaloj kiel 
ĉiuj estas interligitaj, kaj ankaŭ kiel 
ili faras la kalkulojn en sia korpo. Mi 
ne priskribos la procezojn pli detale, 
ĉar ili nur pli kaj pli komplikiĝas de 
tie ĉi, kaj baza kompreno sufiĉos 
por kompreni la implicojn por la 
penoj de programistoj kaj aktualaj 
komputiloj. 

Kelkaj aliaj faktoj pri la rilato inter 
cerbo, nervoj kaj la korpopartoj de 
la organismo sciindas. La nerva 
sistemo de organismo estas kom- 
pleksa etendaĵo de la neŭrona reto 
de la cerbo. Longegaj nervoĉeloj 
etendiĝas de ĉiu parto de besta kor- 
po, kutime en fibra fasko kiu kuras 
protektite tra la spino, kaj ĉiu ligiĝas 
rekte al specifaj neŭronoj de la reto 
en la cerbo. Multaj tiaj nervoĉeloj 
kondukas informojn de la ekstera 
mondo en la cerbon, kaj la aliaj 
kondukas informojn alidirekte de la 
cerbo en la muskolojn por ebligi al 
la korpo moviĝi. Tiuj unuaj specoj 
konsistigas la sentumosistemon, 
inkluzive nian kapablon vidi, aŭdi, 
flari kaj pli. Estas grave kompreni 
tion kion faras la cerbo por la orga- 
nismo. Ĉiu organismo havas ĉefan 
celon kiu estas travivi sufiĉe longe 
por reproduktiĝi. ĉiaj duaj celoj 
rilatas kiel travivi kaj repro- 
dukti: trovi manĝaĵojn, 
eviti manĝantojn, 
trovi aliseksan 
t parulon, trovi 
ŝirmilon, ktp. La 
rolo de la cerbo do 
estas integri ĉiun 
informon de la senso- 
nervoj, traduki ilin en 
^ I sencoplenan bildon 

de la ĉirkaŭaĵoj kaj 
/Xk> elekti el la ebloj 

tiujn kiuj estas fa- 

reblaj per muskoloj por 
igi la organismon atingi 
sian celon. Ĉiu vivanta 
organismo sekvas tiun 
bazan ŝablonon, kaj 
konsekvence ĉiu vivaĵa 
cerbo rolas fundamen- 
te same. La ĉerpinda 
koncepto estas ke cer- 
bo ĉiam estas ilo kiu 
ebligas al celorientita 
organismo atingi sian 
celojn. 

La unua malfacilaĵo por kom- 
putiloj kaj por programistoj de 
artefarita intelekto estas, simplege, 
ke komputiloj ne estas celorienti- 
taj organismoj. Efektive ili havas 
neniajn ambiciojn. Tiu ĉi estas pli 
tikla problemo ol oni kutime unue 
plenkomprenas. Do,laprogramisto 
ne nur havas la problemon desegni 
neŭronoretan sistemon, sed eĉ pli 
malfacile li devas elturni artefa- 
ritan virtualan medion en kiu lia 
programo povas havi spertojn kaj 
en kiu lia programo devas renkonti 
problemojn kiujn ĝi povas superi, 
kaj en kiu ĝi devas havi motivojn por 
preferi sukceson super malsukceso. 
En la naturo evoluado enpuŝis tiujn 
motivojn per mondskala konkurso 
inter multmiliardoj da organismoj 
kiuj de generacio ĝis generacio 
povus havi malgrandajn ŝanĝojn, 
kie el malhelpaj ŝanĝoj eble rezul- 
tus la morto de tiu organismo. Kaj 
hodiaŭ programistoj estas petitaj 
enmeti tiajn motivojn en virtualan 
organismon kiu efektive ne loĝas 
en konkurseca medio, ne havas li- 
migitajn rimedojn por kiuj ĝi devas 
lukti por havi, kaj kiu nek evoluas 
nek reproduktas sin. En la reala 
mondo, inteligento estas kvalito de 
organismoj kiuj estas alfrontataj de 
realaj problemoj, kaj do inteligento 
vere ne estas ĝenerala, kiel estis 
supozate de la teoriistoj de antaŭaj 
jardekoj. ĉi ĉiam ekzistas enkadre 
de realaj celoj kaj realaj limoj. 

La dua malfacilaĵo estas iom 
malpli filozofia, kaj multe pli fizika. 
Memoru kiaj estas neŭronoj. Unuo- 
pe ili estas simplaj kaj povas fari nur 
simplajn kalkulojn je la datumoj 
kiuj envenas laŭ iliaj enirtuboj. Sed 
samtempe, kaj pli grave, ili agas kaj 
respondas memstare. Tio signifas 
ke en iu ajn momento preskaŭ 
nekompreneble grandega nombro 
da neŭronoj povas esti kalkulantaj 



samtempe, kaj sendepende unu de 
la aliaj. Oni estas tentata kompari 
tian ĉi konduton kun paralelaj pro- 
cezantaj komputiloj, sed tio estas 
tre malpreciza komparo. Anstataŭe, 
pensu pri la jena ekzemplo de la kva- 
litoj kaj kondutoj de la homa cerbo 
kaj nerva sistemo. En la homa mano 
estas du mil kvincent nervofinoj sub 
ĉiu kvadrata centimetro de la haŭto. 
Kiam oni metas sian manon sur 
surfacon, tuj dekoj da miloj da ner- 
voj sendas informojn samtempe al 
apartaj neŭronoj en la cerbo, kaj tiuj 
neŭronoj ĉiuj komencas integri 
la informojn, rapide pli- 
vastigante la nombron 
da samtempe uzotaj 
neŭronoj por atingi 
rekonon de la tuŝita 
substanco, dume ne- 
niam tiu ĉi interrompas ke 
la cetero de la tuta korpo 
estu prizorgata samtempe 
per aliaj cerbopartoj. La 
nuda fakto estas ke kom- 
pare en komputilo ĉio es- 
tas strikte konsekvenca. 

Oni pensas ke kompu- 
tiloj alproksimiĝas al 
la maniero kiel cer- 
boj funkcias, ĉar nun 
anstataŭ unu procezilo ni havas 
du aŭ kvar aŭ en la plej grandaj 
superkomputiloj en la mondo eble 
kelkajn milojn. La homa cerbo uzas 
kelkajn milojn da paralelaj procezi- 
letoj por prizorgi la haŭton sur la 
pinto de unu el viaj etfingroj. Por ke 
sinsekvaj komputiloj simulu la vas- 
tegan paralelecon de la neŭronoreto 
en cerbo tiaj komputiloj devos esti 
pli rapidaj ol ni nun povas imagi. 

Mi ne sugestas ke komputiloj kiuj 
funkcios simile al neŭronaj retoj 
por ĉiam estas neatingeblaj, nur ke 
la nuna arĥitekturo de proceziloj 
estas fundamente malsama ol kiel 
inteligentaj cerboj funkcias. Neniom 
da lertaj algoritmoj povos superi 
tiajn bazajn arĥitekturajn malsi- 
milojn. En la intertempo ni povas 
krei nur simuladojn de paralelaj 
neŭronoretoj por eksperimenti pri 
la bazaj principoj. Ĉu povas esti 
ke la komplekseco de nia cerbo 
estas fundamente tro granda por 
ke aliaj cerboj ĝin malĉifru? Se 
iam ni malkovros kiel la aranĝo de 
neŭronoj ebligas niajn plej intimajn 
psikologiajn kaj emociajn sentojn, ĉu 
ni tiam estos kiel Dio?« 






15 





FACILA 



ĉoko 



Sten Johansson - Svedio 


Mi ĉiam perdas ĉion. Ĉiam mi 
malhavas ion gravan. Eble mi povus 
perdi eĉ la kapon. Ĉi tiun fojon mi 
perdas laboron, bonan laboron, pro 
peco de kuketo. Mi ricevis laboron 
kiel sekretariino de ĉefo en la urba 
malsanulejo. Ĉio estas jam preta, oni 
diras. Mi devas nur veni duan fojon 
por viziti la ĉefon mem. Unuafo- 
je li estis for kaj ne povis 
renkonti min. 

Je la deka horo 
kaj duono mi de- 
vas alveni tien. 
Kutime mi ĉiam 
malfruas, sed 
je ĉi tiu grava 
okazo mi havas 
tro da tempo 
por la irado. Do 
mi devas atendi 
duonan horon en la 
malsanulejo. Mi decidas 
trinki tason da kafo en la 
kafejo ĉe la ĉefa pordo. 

Kun la kafo mi aĉetas 
ĉokoladan kuketon. 

La kafejo estas plen- 
plena de atendantoj. Ta- 
men mi trovas liberan 
tablon, kie mi metas mian 
kafon. Kompreneble mi 
lasis mian mansaketon ĉe 
la kaso kaj devas reiri por 
preni ĝin. Feliĉe neniu fiulo 
jam ŝtelis ĝin. 

Mi revenas kaj vidas, ke 
maljuna eksterlandano kun 
grizaj haroj prenis lokon ĉe 
mia tablo. Nu ja, nenio dire- 
bla; ĉe ĉiuj tabloj sidas iu. Mi 
prenas mian kuketon. Tiam 
mi tamen tre surpriziĝas. En 
la kuketo estas bela spuro 
de dentoj. Mankas al ĝi unu 
peco. Kaj mi scias, kie estas 
tiu peco. Antaŭ la maljunulo 
staras taso da kafo kaj nenio 
plu. Tamen mi klare vidas lin 
maĉi kaj gluti ion. Li ankaŭ 
rigardas mian kuketon kaj 




videble ruĝiĝas. Nu, li vere 
havas kialon ruĝiĝi! 

Feliĉe, mi ne timas bakte- 
riojn. Do mi decidas ne 
permesi al tiu aĉa fremdulo 
ĝeni mian trankvilon. Kun 
ŝajna ĝuo mi manĝas la reston 
de mia ĉokolada kuketo. La kafon 
mi vere ĝuas. Dume la viraĉo plu 
rigardaĉas min. "Eble vi kutimas 
ŝteli", mi pensas, "sed en mia lando 
vi ne plu faros tion!" 

Fine li foriras, kiel hundo kiun mi 
batis. Sed ĉu li revenas? Jes, li reve- 
nas kun propra ĉokolada kuketo. 
Ĉi-foje li do aĉetis ĝin, ne ŝtelis ĝin. 
"Bone", mi ridetas al li, "do vi lernas". 
Li metas sian kuketon antaŭ si kaj 
ektrinkas sian kafon. Tiam bona 
ideo kaptas min. "Okulon 
pro okulo, denton pro 
dento", diras la 
Biblio, ĉu _ ~ * 


n w 



A ., nor korespondado, protokolado 

trovi: ekvidi, ekrimarki (pos 

neatendita; nvrigi, car nea 

spuro: postsigno (fl dento j 

duportiĝo 

ni: (iom) malhelpi al iu 


ĝeni: 


i grandan plezuron; ricevi 


plezuron/utilon 


ĝui: senti 

BibHo: sankta libro‘ dt Qnĉaj) dento j 


ne? Mi rapide prenas lian kuketon 
kaj mordas unu pecon el ĝi. Mi ĝuas 
tiun pecon kaj remetas la reston 
antaŭ lin. Poste mi sidas trankvile 
sur la simpla seĝo. Mi rigardas la 
fremdan viron kun rideto. Tiam li 
vere foriras. Sendube li komprenas, 
kiu hejmas ĉi tie. Li lasas siajn kuke- 
ton kaj kafon. 

Tiam mi vidas, ke estas tempo iri 
al mia estonta laborejo por renkonti 
la ĉefon. Facile mi trovas la lokon. Tie 
mi devas plu atendi dek minutojn 
antaŭ la pordo de la ĉefo. Mi pro- 
^ vas elparoli lian nomon, kiu 
estas de fremda deveno. 
Fine mi povas iri en lian 
ĉambron. Li mem ne es- 
tas tie, do mi eksidas por 
plu atendi. Mi metas mian 
mantelon sur la seĝon. 
Tiam io falas el ĝia granda 
poŝo. Falas ĉokolada kuke- 
to! Ĝi estas mia kuketo, do 
tiu kuketo, kiun mi aĉetis 
en la kafejo. Sendube ĝi 
falis en la poŝon, kiam mi 
portis mian kafon al la 
kafeja tablo, sed tiam mi 
ne vidis tion. Mi rigardas 
ĝin kaj vidas, ke neniu 
mordis ĝin. 

Ĝuste tiam venas la 
ĉefo, enmigrinto kun 
grizaj haroj. Li eble plu 
pensas kun bedaŭro 
1 pri siaj du ĉokoladaj 
j kuketoj, el kiuj li povis 
manĝi nur unu solan 
pecon.> 


migri: i 

por ekloĝi tie 
bedaŭri : diri aŭ tpensi: 

tiel" 


"estos 


molbone , 


ke tio okozis 


Teksto el la retejo Facila 
Vento: http://facila.org/ 
Permesilo CC BY-NC 3.0 

Cinaj Freskoj 


CHENJi-Ĉinio 


La antikvaj ĉinaj freskoj 
klasifikiĝas en kvar grupojn: la hala, 
hipogea, kaverna kaj templa. 

Hala f resko troviĝis ĉefe sur muroj 
de grandaj konstruaĵoj de imperies- 
traj kaj princaj palacoj. Historiaj 
notoj registris, ke jam en la Zhou- 
dinastio (9-a - 3-a jc. a.K.) aperis 
en palaco fresko pri la meritoj kaj 
virto de la reganto de Zhou. Sed la 
antikvaj konstruaĵoj ĉefe el ligno 
facile difektiĝis, kaj malmultaj el ili 
konserviĝis ĝis nun. En la 70-aj jaroj 
de la 20-a jarcento ĉinaj arkeologoj 
trovis, en la ruino de Xianyang ; la 
ĉefurbo de la Qin-dinastio (221-206 
a.K.) ; en la nuna Ŝaanxi-provinco, 
kolorriĉajn fragmentojn de pala- 
ca fresko pri veturilo, rajdanto, 
konstruaĵo kaj ornamaj desegnoj. 
Per tiuj freskaj fragmentoj oni povas 
imagi la luksecon kaj imponecon de 
la palaco de la Qin-dinastio. 

Hipogea fresko. Ofte la muroj de 
hipogeoj de imperiestroj kaj kor- 
teganoj estis ornamitaj per freskoj 
por montri la dignon kaj rangon de 
la mortinto. 

En la hipogeo de la geedzoj Bu Qian- 
qiu de la Okcidenta Han-dinastio 
(206 a.K. - 22 p.K.) en Luoyang la 
fresko prezentas la leviĝon de la 
mortintoj al la ĉielo. La mastrino sur 
fenikso kaj la mastro kun pafarko 
sur drako, akompanate de feoj kaj 
feinoj, flugas sur la ĉielo inter nuboj. 


La strekoj de la fresko estas variaj en 
tuĉado kaj riĉaj je esprimo. 

La fresko en la hipogeo de la aris- 
tokrato Lou Rui de la Norda Qi- 
dinastio (550-577) en Taiyuan 
de provinco Ŝanxi estas unu el la 
gravaj novaj eltrovoj de la ĉina be- 
larta arkeologio. La fresko montras 
la vivon de la aristokrato per alta 
pentra arto. 

La freskoj en la hipogeoj de prin- 
coj de Tang-dinastio (618-907) 
estas grandaj kaj enhavoriĉaj. Tiuj 
delikataj freskoj plene montras la 
prosperon de la Tang-dinastio. 

Kaverna fresko. Por memkulturi 
kaj okazigi religiajn ritojn, budhistoj 
fosis kavernojn sur montoj, skulptis 
ene budhojn kaj faris freskojn. 

La plej famaj kavernaj freskoj de 
Ĉinio troviĝas en la Mogao-kaver- 
naro en Dunhuang de la Gansu- 
provinco. La kavernaro sidas sur 
la orienta parto de la antikva Silka 
Vojo. En la kvara jarcento la bonzo 
Yue Zun fosis la unuan kavernon 
ĉe la piedo de la monto Sanwei en 
Dunhuang. Kaj en la Tang-dinastio 
la nombro de la kavernoj kreskis ĝis 
mil. Nun konserviĝas 496 kavernoj 
de diversaj dinastioj, kaj la totala 
areo de la freskoj superas 45 000 
kvadratajn metrojn. Tiuj freskoj 
prezentas budhismajn rakontojn, 
muzikilludadon, flugantajn feinojn, 
mecenatojn por kaverno-fosado kaj 
diversajn desegnojn. 


Templa frcsko. Preskaŭ en ĉiuj 
temploj de Ĉinio troviĝas freskoj 
de religiaj temoj. Freskoj en tiu ka- 
tegorio ĝenerale estas grandaj kaj 
delikate faritaj. La freskoj heredis 
la tradician homfiguran pentrar- 
ton de la Tang- kaj Song-dinastioj 
kaj estas altvaloraj en arto. 

En la templo Yongle de Ruiĉeng de 
la Ŝanxi-provinco, la ĉina taoisma 
sanktejo, preskaŭ ĉiuj muroj de 
la haloj estas kovritaj per freskoj 
perfekte konservataj, el kiuj la plej 
fama estas "Kulto al la Sanktulo" 


< 


Prosperas ankaŭ la 
modernaj freskoj 
en Ĉinio. La ĉinaj 
freskistoj kreis 
multajn ĉin-stilajn 
freskojn por moder- 
naj konstruaĵoj kaj 
placoj en diversaj 
lokoj de la lando. 

Heredinte la ecojn 
de tradiciaj ĉinaj 
freskoj, ili asimilis 
tiujn bonajn de eks- 
terlandaj freskoj. 

Ili uzas tradician 
delikatan pentradon, orumadon 
kaj novajn materialojn, kiaj akrila 
farbo, lako kaj lana teksaĵo. Ankaŭ 
la temoj fariĝas pli kaj pli diversaj, 
kiel historia okazaĵo, antikva mito, 
pitoreskejo kaj moderna vivo. ■ 



en la halo Sanqing. La fresko 
prezentas pli ol 280 diojn de la 
taoismo en 4-5 vicoj. La strekoj de 
la figuroj estas fortaj kaj fluaj, kaj 
2-3-metraj strekoj de vestofaldoj 
estis unutire plenumitaj. Oni faris 
la freskon ĉefe per bluverda koloro, 
la konturoj estas klaraj kaj dense 
farbitaj. La fresko estas majstraĵo 
en la historio de la ĉina pikturo. 
La antikvaj ĉinaj freskoj estas 
konsistiga parto de la antikva ĉina 
piktura historio kaj valoraj artaj 
heredaĵoj. Tiuj delikataj freskoj 
spegulas en certa grado la statojn 
de la politiko, ekonomio, militaj 
aferoj kaj kulturo de diversaj 
historiaj periodoj 
de Ĉinio kaj havas 
gravan historian 
valoron. 


Kunlabore kun £1 Popola Cinio 


http://www.espero.com.cn/ 

Mileŝtj Miĉj 

La plej granda subtera 
urbo en la mondo 

Vasile GAVRILAN - Moldavio 


Moldavio estas landeto kun 
ĉirkaŭ tri milionoj da loĝantoj 
situanta en la sud-orienta parto de 
Eŭropo, inter Rumanio kaj Ukrai- 
nio. Ĝi estas tre malmulte konata 
de eŭropanoj kaj preskaŭ nekonata 
de aliuloj. 

Unu el la plejgravaj metioj de 
moldavianoj estas vit-kulturo 
(vinber-kulturo) suprenigata eĉ al 
rango de tradicio, konservata dum 
jaromiloj. La maljunuloj asertas 
ke la veran moldavianon oni povas 
rekoni nur laŭ lia vino, kiun li mem 
hejm-produktas ĉiu-jare. Mirinde, 
ke eĉ la mapo de tiu ĉi landeto simi- 
las al vinbero! 


La subtera imperio 

Mileŝtij Miĉj (Mile^tii Mici) estas 
unu el la plej allogaj vidindaĵoj, kiujn 
havas la moldavia turismo. Ĝi estas 
vilaĝeto kun ĉirkaŭ 3,5 mil loĝantoj 
situanta 20 km for de la ĉefurbo 
Kiŝinaŭ. Sed la grandan famon al- 
portis tio, kio estas sub la vilaĝo. 

Tiu “subtera imperio" estiĝis en 
1969 ene de la grotoj, kiujn fosis la 
loka ŝton-ministaro. Oni konstatis ke 
tie ĉi, inter 40-85 metrojn profunde 
subteren sumiĝas la plej idealaj 
kondiĉoj bezonataj por vin-konser- 
vado: humideco - 85-95%, konstan- 
ta temperaturo - inter 12-14 gradoj. 
La vin-urbo subtera estas tiom 
vastega ke sur ĝiaj stratoj la turistoj 
povas vagadi rekte per aŭtobuso. La 
stratoj mem kondukas al la ĉefurbo 
Kiŝinaŭ, sumiĝantaj je ĉirkaŭ 200 
km, el kiuj nur ĉirkaŭ 55 km estas 
uzataj. Miloj kaj miloj da kverkaj 
grandegaj bareloj - po 20.000 litroj 


- liniiĝas ambaŭflanke de la galerioj 
kiel sindonaj soldatoj. 

La stratoj de tiu ĉi subtera urbo 
havas nomojn de ĉiuj specoj de 
mond-famaj aŭ lokaj vinoj - str. 
Sauvignon, str. Cabernet, str. Muscat, 
str. Feteasca ktp. 

La plej granda vinaro el la 
mondo 

La vinoj de Mileŝtij Miĉj estas 
produktataj konforme kun la loka 
malnova moldavia tradicio, sankte 
konservata. Post la grand-nom- 
bra ĉiu-jara produktado, la vinoj 
maturiĝas dum jardekoj en la si- 
lento kaj duonlumo de la subtero. 
Ju pli la vino maljuniĝas, des pli ĝia 
valoro kreskas. La plej malnova bo- 
telo datumas de la jaro 1968 kaj oni 
povas ĝin aĉeti nur kontraŭ pli ol 2 
mil eŭroj. En 2005 Guinness World 
Records deklaris oficiale ke Mileŝtij 
Miĉj estas la plej granda vinaro el la 
mondo. En tiu jaro sumiĝis ĉirkaŭ 
1,5 milionoj da vin-boteloj, nuntem- 
pe la cifero superas 2 milionojn. 

La vino preferata de la 
Angla Reĝino 

Oni diras ke ĉiu-vespere, post la 
vespermanĝo, la reĝino de Granda 
Britio ĝuas glason da ruĝa vino de 
«Ora Aro» el Mileŝtij Miĉj. Tiu nobla 




Strato de la subtera urbo 



Vinmaturiĝo en la silento de la 
subtero 

vino nomiĝas «Negru de Purcari» 
kaj ĝi neniam finiĝas en la kelo de 
la Reĝa Domo. Sed la nobleco de 
Mileŝtij Miĉj konsistas ne nur el la 
simpatio de la brita reĝino. Tien 
ĉi venas la plej gravaj prezidantoj, 
regnestroj, politikistoj kaj financ- 
gravuloj, kiuj vizitas Moldavion. 

La prezidantoj de Rusio, 
Rumanio, Ukrainio kaj aliaj eŭropaj 
ĉefestroj (kaj ne nur) kutime aperas 
en la silenta vilaĝeto. Ĝenerale ĉiuj 
famuloj devas nepre viziti kaj gus- 
tumi la vinon de Mileŝtij Miĉj - al 
tio multe kontribuas la fakto ke la 
loko situas apud la flug-haveno de 
la ĉefurbo. 

Mileŝtij Miĉj allogas ĉiu-jare 
ĉirkaŭ 22 mil vizitantojn el la tuta 
Eŭropo kaj tiu cifero konstante 
kreskas. Menciindas ankaŭ ke, krom 
la produktado de la vino, la vilaĝo 
produktas altkvalitan ĉampanon - 
Moldavio ja estas unu el la malmul- 
taj landoj el la mondo, kiuj gajnis 
de Francio la licencon produkti 
originalan ĉampanon laŭ la recepto 
de Dom Perignon, la patro de tiu 
fama drinkaĵo. 

Finfine oni diras ke la bukedo 
kaj gusto de la vino de Mileŝtij Miĉj 
rakontas pri la popolaj trajtoj de 
moldavianoj. Do venu kaj gustumu 
la moldavian etoson!« 




Viktoro SOLE- Katalunio 


Blogo de 

lingvolernanto 


"—Ĉu vi komprenas kiel kompu- 
tilo funkcias? 

—Nu, pli-malpli... 

—Bone, vi scias, ke ĝi havas 
malmolan diskon kun finia memora 
kapacito... 

—Jes, kompreneble... 

—Kaj, kio okazas kiam la disko 
estas tutplena? 

—Nu, la komputilo malrapide 
funkcias kaj krome, oni povas en- 
meti nenion se antaŭe oni ne viŝas 
ion ajn..." 

Tiamaniere iris la parolado kun 
la doktoro. Mi dankas, ke li estis 
sufiĉe klara: laŭ lia diagnozo mia 
cerbo similas al preskaŭ plenplena 
malmola disko de komputilo. 

Ĉio komenciĝis, kiam mi avertis, 
ke mi forgesas etajn aferojn. Unue, 
temis pri malgravaĵoj. Ŝajnas al mi, 
ke ĉiu homo havas tiajn forgesado- 
jn: ĉu vi ne troviĝis en la kuirejo de 
via hejmo kaj, tiam, ne povis memo- 
ri la kialon? Ĉu vi iam ne forgesis la 
nomon de konatulo? 

En ĝeneralaj vortoj, tio ne estas 
tro zorgiga, sed por mi, tre ordema 
homo, ja estis. Mi kapablis mense 
kontroli amason da aferoj sen la 
helpo de agendo, ĉu papera, ĉu 
komputila. Fakte, antaŭ kelkaj jaroj 
mi parkeris amason da telefonnu- 
meroj, sed nuntempe, per la novaj 
poŝtelefonoj, oni jam ne plu bezo- 
nas okupi sian cerbon pri tio. 

Aliflanke, mi estas instruisto kaj 
devas enkapigi la nomojn de miaj 
lernantoj. Mi taksas kiel gravan 
pekon forgesi nomon de lernanto: 
"forgesi la nomon, forgesi la ho- 
mon". Tamen, post la unuaj 
negravaj forgesaĵoj, mi 
ekkomencis forgesi pli Nsĝj? 
seriozajn aferojn: antaŭ 'CJr 
nelonge mi foriris, hejme 
lasante la kuirilon ŝaltita, 
la pasintan semajnon mi for- 
gesis mian sekretan numeron 
por eltiri monon el aŭtomata ( 


banko. Vidante tion, mi skribis 
miajn retpaĝajn pasvortojn en bone 
kaŝitan dokumenton, sed nun jam ne 
memoras kien mi metis ĝin. 

Aldone, mi tre ŝatas lingvojn, kaj 
nun, se mi bone memoras, mi lernas 
tri lingvojn samtempe, do mi bezo- 
nas multe laborigi mian cerbon. Eble 
ĝi jam multe suferis pro la neracia 
kvanto de "phrasal verbs", pro la 
arbitra ortografio kaj de la angla, kaj 
de la franca, pro mil reguloj kaj du 
mil esceptoj, pro la transitiveco aŭ 
netransitiveco de la Esperantaj ver- 
boj... Do, laŭ la doktoro, la problemo 
estas, ke mia cerbo ne povas akcepti 
pli da datumoj. Se mi klopodas en- 
meti iun ajn novaĵon, same kiel la 
komputilo, kelkaj gravaj aŭ negravaj 
informaĵoj hazarde malaperos. 

Nun mi devas decidi, ĉu mi pre- 
feras finfine enkapigi, kiel funkcias 
la Esperantaj finaĵoj -ita, -ata, -ota, 
-inta, -anta, -onta, aŭ ne forgesi la 
nomon, ekzemple, de mia bopatrino. 
Dilemo, ĉu ne? 

TEJO TUTMONDE 


Saluton!!! 

Venas nova eldono de TEJO-Tutmonde. Unue mi volas peti 
pardonon de ĉiuj, kiuj provis kontakti min, sed mi ne respondadis. 
La ĉefa kialo estis mia ŝtatekzameno, ĉe kiu mi bonŝance 
sukcesis. Dankon por via pacienco! Nu, jen al ĉi-eldono: 

Dumpaske en Italio okazis Internacia Junulara Festivalo. Dum ĝi 
estiĝis nova tradicio - Piso de Pepo. Pri ĝi rakontos en la intervjuo 
unu el ĝiaj fondintoj Sergey Tyrin. 

Ĉu vi scias, kio estas ĈeSKEJ? ĉia historie unua renkontiĝo 
pasis aprile en Slovakio. Por TEJO-Tutmonde raportis pri ĝi 
Miroslav Hruŝka. 

Ĉu vi konas bone Hungarion? Petra Smideliusz malkovros al 
ni 15 interesa]ojn pri la lando kaj ĝia lingvo. Memkompreneble, 
unu el la interesa]oj estas.... Nu, legu mem. 

Song Ho-young invitos nin al Komuna Seminario, kiu okazos 


oktobre en Koreio. 

Kaj se vi ŝatas Esperanton kaj volas ekscii 
pri ĝi multe, kial do ne studi ĝin! Allogos vin 
Szabolcs Szilva. 

Mi esperas, ke kun plezuro vi tralegos niajn 
paĝojn. Mi emfazas, ke TEJO-Tutmonde 
estas precipe via gazeto. Vi kreas la Esperantan 
komunumon. Vi do ankaŭ povas krei la enhavon de TT. 
Se vi volas kontribui regule (kaj eble iam iĝi eĉ redaktoro 
de TT), aliĝu al la teamo de kontribuantoj. Informojn - kaj 
aktualajn artikolojn - vi trovos ĉe nia blogo: http://www. 
tejo.org/eo/blog/8543. Kaze de iuj ajn demandoj, ne hezitu 
kontakti nin ĉe tejo-tutmonde@tejo.org. 

Agrablan legadon! Dan. 



La unua kaj mojosa. ĈeSKEJ! 

Miroslav Hruŝka - ĈeĤio 

Kies renkontiĝo? Ĉu vi diris deĈeSKEJ? Tio sonas mojose! Sed 
daŭre mi ne scias, pri kio temas. Do, dum la jaro 2009 aŭtune oni 
kreis neformalan organizon ĈeSKEJ, kiu, kiel jam diretas la nomo, 
konektas du memstarajn organizojn: Ĉeĥan Esperanto-Junularon 
(do ĈEJ) kaj Slovakian Esperantan Junularon (SKEJ). 

La renkontiĝo en Plevnfk-Drienove okazis de la 15-a aprilo ĝis 
la 17-a de aprilo. Kiam ni vendrede vespere atingis la urbeton, 
ni timis, ke ni devos longe serĉi la renkontiĝejon. Sed niaj timoj 
estis superfluaj. Jam ĉe la trajno atendis nin, la ĉeĥan grupon, 
Indre, Lubo kaj Juraj. Post 15 minutoj ni venis al la domo numero 
105, kie situas la arkivo de SKEF (Slovakia Esperanta Federacio) 
kaj kie jam estis la ceteraj, kiuj venis pli frue. La unuan vesperon 
ni nur iomete manĝis kaj decidiĝis, kie kiu dormos. Je la kvina 
horo matene venos grupo de tri homoj el Pollando, mi mem 
proponis, ke mi iru al la stacidomo por ili. Ankaŭ ekhejti la fornon 
kaj ekdormi! 

Miaj vekilo en la poŝtelefono kaj vekilo en la kapo vekis min frue 
matene-je la kvara horo kaj duono kaj mi volis iri al la stacidomo 
por bonvenigi la polojn. Sed, ilia trajno estis malfruiĝinta kaj ili 
sendis al mi mesaĝon, ke ili venos je la sesa horo. Kaj en sms 
estas anstataŭ tri subskriboj kvin subskriboj. Mi ete timis, ĉu ni 
ĉiuj havos lokon, sed espereble supre estos sufiĉe da spaco. Do, 
je la sesa mi iris al la stacidomo. Ni salutis unu la alian kaj revenis 
kompreneble al la arkivejo. 

Ĉirkaŭ la oka ni trankvile vekiĝis kaj preparis matenmanĝon. 
Dum la poloj ankoraŭ dormis, ni jam eklaboris :-) Kaj estis 
multaj farinda]oj. Kiu volis, povis dehaki lignon, aliaj povis 
klasifiki dokumentojn kaj librojn. Plej multe da laboro estis 
supre subtegmente, kie ni klasifikis fakan literaturon laŭ aboco. 

Ni malkovris foje vere interesajn verkojn. Oftaj estis diversaj 
manifestoj, tradukoj de Gorbaĉev, listo de seksaj pozicioj aŭ 
verkoj, kiel zorgi pri abelkestoj. 

Dum la tago alvenadis pliaj partoprenontoj kaj posttagmeze 
ni ekis promeni al Mamnska tiesnava (valo inter rokoj). Inter la 
partoprenantoj de la promeno estis ankaŭ dank' al la komuna 
lingvo Esperanto amikeca atmosfero kaj ni baldaŭ ekamikiĝis kaj 
pridiskutis multajn temojn, inkluzive langrompilojn, Esperantan 
agadon ktp. De la promeno ni revenis agrable malsatiĝintaj, jam 
estis tempo por malfrua tagmanĝo. 

Dum la posttagmezo ni faris ankaŭ komunan foton de 


ĉiuj partoprenantoj, 
bedaŭrinde en tiu ĉi 
momento for estis niaj 
geamikoj el Pollando. 
Ni ankaŭ enskribis en 
kronikon. Sume 21 
partoprenantojn mi 
taksas kiel tre favoran 
nombron. 



Vespere, kiam ni jam ne volis tiom labori (ŝajne inspiris nin 
la aŭto de Petro Balaz, kiu komence ne volis starti), ni iris ĉiuj 
el la arkivejo al unu el la lokaj restoracioj. Favorajn prezojn uzis 
ĉiu laŭ propra volo, iu krom biero aŭ limonado havis panon kun 
panŝmira]o aŭ parfeon. La grupeto el Pollando ja foriris dormi pli 
frue, ili volis dimanĉe forveturi je la kvina horo al Ĉeĥio kaj dum 
la vojo ankoraŭ rigardi la urbon Ostrava. 

La resto el ni babilis pli longe kaj post la reveno al la arkivejo 
ni daŭrigis en bonhumora babilado. 

Dimanĉo estis destinita ĉefe por la forveturado hejmen. Je la 
kvina horo forveturis do la pola grupo, je la sepa grupo al Prago. 
Ni pakis, matenmanĝis kaj finis la laboron supre en la arkivejo. 

Kune kun Juraj, KuboF kaj Ŝeby mi finfine forveturas je la 
unua horo al Povazska Bystrica, kie ni adiaŭas Juraj, kiu vojaĝas 
al Bratislava, la resto el ni al Ĉeĥio. Ankoraŭ aĉeti transliman 
bileton, kaj ek al Ĉeĥio! 

La unua renkontiĝo de ĈeSKEJ finiĝis. ĉi estis vere bona, tiom 
grandan nombron de la partoprenantoj neniu atendis. Mi jam do 
antaŭĝojas pri la venonta renkontiĝo de ĈeSKEJ kaj plia kunlaboro 
inter ĉeĥaj kaj slovakaj junaj esperantistoj! 

(Fotaro: http://www.facebook.com/media/set/?set=a.1511198160119.56980.1839351643) 


Ĉu vi volas esti informata aktuale? 

Jen por vi ekzistas blogo de TEJO Tutmonde ĉe www.tejo.org. ĉia 
adreso estas: http://www.tejo.org/eo/blog/8543 Tie vi trovos la plej 
aktualajn informojn pri junulara agado tutmonde! 

Trinkebla piso 


Dum la ĉi-jara Internacia Junulara Festivalo, kiu okazis 
ekde la 20a ĝis la 26a de aprilo 2011, estiĝis nova tradicio. 
Dum Esperanto-renkontiĝoj oni povos trinki pison. 
Maskoto de TEJO estas la papago Pepo - kaj ĝuste ĝia 
estas la piso. Inventis ĝin estraranoj de TEJO kaj unu el ili 
estis la kasisto deTEJO SergeyTyrin el Israelo. 


Kia estis viaopinie la ĉi-jara IJF? 

Mi ĉeestis nur parte efektive, ĉar pli-malpli 
duonon mi pasigis en la ĉambro de Lukasz 
estrar-kunsidante, sed la vesperaj koncertoj 
estis mojosaj. Kaj en-programaj kaj gufujaj. 
Evidente, la programaj koncertoj estis 
sufiĉe allogaj, ĉar la partoprenantoj estis 
pretaj aŭskulti ilin ekstere, en la frosto, 
kvankam la koncerto de JoMo (kiel ĉiam) 
estis tre energia kaj li scipovis (kiel kutime) 
varmigi ĉiujn pergajaj dancigaj kantoj, dum 
3 horoj pli-mapli. 

Kaj post la koncertoj oni povis viziti drinkejon, 
ĉu ne?:) 

Jes, kompreneble. Kvankam ĝis la vespero 
kiam TEJO estris ĝin, estis sufiĉe enue. 
Krom kiam venis policista kontrolo. 

Do eĉ aventura la drinkejo estis! Ĉu la policanoj 
estis kontentaj? 

Ili rimarkis nenion kontraŭleĝan, do 
problemojn la organizantoj pri la drinkejo 
ne havis. 

Bonŝance! Ĉar la ĉi-jara drinkejo estis iom 
eksterordinara, ĉu ne? 

TEJO aldonis al ĝi specialan guston. 
Dum la vespero kiam la estraranoj (kaj 
la ĉarma volontulino) prizorgis ĝin, oni 
ne nur povis aliĝi senpage al TEJO 
gajnante en botel-ludaj konkursoj, kaj 
ne nur plej intime informiĝi pri la IJK en 
Ukrainio, sed ankaŭ gustumi ekzotikajn, 
ekskluzivajn menuerojn. Ekzemple, la 
verdan (kompreneble!) drinka]on "Piso de 
Pepo", kiu, ni esperas, fariĝos tradicio de 
Esperantaj drinkejoj. TEJO pretas donaci la 
recepton sub licenco CreativeCommons. 
Estis prezentata por ne-drink-emuloj 



senalkohola varianto, 
sub la nomo "Eterna 
komencanto" kaj tiuj 
dezirantaj ion varman 
povis aĉeti "Kafon 

'sperantuj'", varman kafon kun lakto kaj 
rumo - inspiritan la lastjara IJK en Kubo. 
La papago de TEJO - Pepo - cetere, benis 
ĉiujn, dirante "ebriiĝu!". 

Kio okazis dum la IJK en Kubo, ke tio estis 
inspiro por "Kafo 'sperantuj'"? 

Rumo estas la nacia alkoholajo de la 
kubanoj kaj dum la IJK ekstreme populara 
estis "Cafe Espagnol", kiun nia oferto 
provis humile imiti. 

Ĉu la kombino de kafo kaj rumo bongustis? 

Jes ja! Estis aparte veka, kiel 
energitrinka]o. 

Ĉu tiuj novaĵoj en drinkejo estiĝis hazarde 
enmomente aŭ tio estis jam planita? 

La organizantoj proponis al la estraranoj, 
se ili jam ĉeestas, organizi ion publikan pri 
TEJO, kaj komune ni alvenis al la konkludo 
ke plej mojose estus okazigi TEJO- 
drinkejon. La unuopaj "nova]oj" estis fakte 
elpensitaj tiuvespere kaj "Piso de Pepo" 
havis kelkajn variantojn, ĝis la gustumantoj 
decidis pri la plej sukcesa. 

Kiom da homoj ĉeestis la inventadon? 

Ĉiuj ĉeestantaj estraranoj partoprenis 
en la preparado de la vespero. Krome, 
ankaŭ kandidatoj al la venonta estraro 
- kiel Michael Boris kaj Alisa - aktive 
kunhelpis. Sed la kulmino de la vespero 
estis ĉokolada batalo, kiu efektive estis 
absolute spontanea. Ĉio komenciĝis kiam 
oni manĝis la paskajn ovojn, kaj subite 
Michael-Boris petis konservi la 
flava]on de la ovoj. Li provis kuiri 
iun drinka]on tute neimageblan 
- kun varma ĉokolado, alkoholo 
kaj ovoj. 

Kaj la rezulto? 

Vi povas imagi la rezultintan 
guston... 

Prefere mi ne imagas... Do ĉu oni 
ĵetis tason de la "strangaĵo"? Aŭ kion 
kompreni sub la "batalo"? 

Nu, rezulte restis tro multe da 
mola ĉokolado, kiu trafe ricevis la 
kromnomon "Feko de Pepo". 



Piso de Pepo - komparo kun sapo 

Mi ne miras, ke ĝin volis neniu manĝi! 

La ĉokolado fakte estis bongusta. Sed 
ĝi estis utiligita por interbatali (kiel en 
"akvobatalo"). 

Prefere mi ne imagas, kiel aspektis la ĉeestantoj 
kaj eĉ la ejo! 

lom malpura(j)... 

Do, oni povas supozi, ke io simila okazos ankaŭ 
dum IJK! 

Certe, ĉio povas okazi dum la IJoKo, 
kvankam TEJO donacas tiun ĉi tradicion al 
IJF-ja ĉiu Esperanta junulara aranĝo devas 
havi sian tradician batalon, ĉu ne? 

Kaj nun pri vi - kion vi ŝatas trinki/drinki? 

Mia mateno ne komenciĝas sen kafo, 
kvankam dum la tago mi povas digesti tute 
diversajn trinka]ojn. El inter la alkoholaj, 
mi plej ŝatas rozan kaj ĉerizan vinon kaj la 
helan bieron Mariachi el Turkio, kiu tamen 
kompareblas kun la (surprize bonaj!) bieroj 
de Kubo. Kompreneble, ekde nun, dum 
E-festoj mi drinkos nur "Pison de Pepo"! 

Kion plej interesan (krom Piso de Pepo) vi 
trinkis? 

Hmm, malfacilas vere diri. Eble, el inter 
la plej interesaj spertoj en mia vivo, estis 
la 82%-a tatra "teo", kiun ni drinkis dum 
la unua JES. 

Kio estas kutima trinkaĵo/drinkaĵo de Israelo? 

Verŝajne tamen kafo kaj vino. En Israelo 
estas (eble surprize) tre evoluinta kafo- 
merkato, kaj oni povas mendi en kafejoj 
multajn kaj bongustajn specojn de kafo. 
Dum vino estas jam el la bibliaj tempoj la 
Di-benita kor-ĝojiganto. 

Do, havu ĉiam ĝojan koron! Dankegon por viaj 
tempo kaj intervjuo! 

Nedankinde. 


Ni estas ĉe Facebook! 

Aliĝu al nia grupo TEJO-Tutmonde 
kaj komuniku kun ni kaj konigu viajn 
interesa]ojn! 

La 30-a Komuna Seminario (KS) 
en Koreio 

Song Ho-young, Koreio 

La Komuna Seminario (http://eo.wikipedia.org/wiki/Komuna_ 
Seminario), jam 30 jarojn daŭranta internacia junulara E-aranĝo 
en la Orienta Azio, bonvenigas vin! La ĉi-foja KS okazos paralele 
kun la Komuna Kongreso de Japanio kaj Koreio, kio permesas 
des pli grandan kaj enhavriĉan programon. Ĝi estos ankaŭ 
bonega oportuno por junaj aktivuloj, kiuj kunlaboros por la IJK 
2012 okazonta en la japana pitoreska insularo Okinavo. Korea 
Esperanto-Junularo (KEJ) promesas mojosan etoson en ĉiuj 
sencoj, kunlabore kun najbaraj junularoj! 

1. Ĉefa temo: Etaj Esperanta]oj en nia vivo 

2. Dato: 7-10 de oktobro 2011 

3. Loko: Seongnam, Sud-Koreio (http://eo.wikipedia.org/wiki/ 
Seongnam) 

4. Kotizo (kovranta manĝadon kaj loĝadon) 



La foto montras la pordegon de la Kastelo Hwaseong, 
nomumita kiel monda kultura hereda]o de Unesko en 1997, kaj 
unu el la vizitotaj lokoj de la ekskurso 


(1) Koreoj kaj japanoj: 77 000 ŭonoj (ĉ. 50 eŭroj) 

(2) Ĉinoj kaj ceteraj: 63 000 ŭonoj (ĉ. 41 eŭroj) 

(3) Gimnazianoj: 50 000 ŭonoj (ĉ. 33 eŭroj) 

(4) Unutaga partoprenanto sen loĝado: 30 000 ŭonoj (ĉ. 20 
eŭroj) 

*Eblas pagi surloke al la organizantoj. 

*La kotizo ne kovras ekskurson en la 10-a tago. 

5. Kontakto: JUNG Eun-Kyung (ĉeforganizanto) unika@ 
saluton.net 

ĉe Facebook: http://www.facebook.com/komunaseminario 


15 faktoj kiujn vi certe ne sciis pri Hungario... 


Petra Smideliusz, Hungario 

1) La hungara lingvo estas finn-ugra lingvo, ĝiaj plej proksimaj 
parenclingvoj estas la mansa, ĥanta, udmurta kaj komia. La 
hungara lingvo estas la oficiala lingvo de la hungara ŝtato ekde 
1844 (antaŭe estis la latina). 

2) En la hungara lingvo estas 44 literoj, el kiuj 14 estas vokaloj 
(a,a,e,e,i,i,o,o,o,o,u,ŭ,ŭ,ŭ). 

3) La plej longa hungara vorto estas toredezettsegmente-sitotle 
nfttethetetlensegtelenitotlenkedhetnetek. 

4) La vilaĝo kun la plej longa nomo estas NyugotifelsE|szombatfalva, 
kaj la plej longa nomo de trajnhaltejo estas Badacsonytordemic- 
Szigliget. 

5) La hungara kuirarto estas fama, kvankam la manĝa]oj ne 
estas tre sanigaj. Ili enhavas multe da viando, grasa]oj, salo kaj 
aliajn spica]ojn (ĉefe paprikon). Origine gulaŝo estas tipa supo 
kun multe da viando kaj paprikoj, kun terpomoj kaj pasta]o. La 
manĝa]o kiun eksterhungarie oni nomas gulaŝo (vianda]o kun 
paprika saŭco, sed sen terpomoj), nomiĝas porkolt. 

6 ) En Hungario oni ofte manĝas dolĉajn pasta]ojn kiel duan 
pladon: Ekz. oni manĝas makaroniojn kun konfita]o, blanka 
fromaĝo kun lardo, kakaopulvoro, sukeritaj muelitaj juglandoj aŭ 
kun semoj de papaveto. 

7) La familia nomo estas antaŭ la persona nomo, kaj tradicie, 
kiam virino edziniĝis, ŝi perdis sian tutan nomon kaj ekhavis la 
kompletan nomon de la edzo, kun la aldona]o -ne. Ekzemple, la 
edzino de KALOCSAY Kalman nomiĝus KALOCSAY Kalmanne, 
do eĉ ŝia persona nomo perdiĝus. Nuntempe virinoj libere povas 
elekti ĉu ili gardas sian knabinan nomon aŭ kombinas tiun kun la 
edza nomo aŭ transprenas formon de la tradicia edzinnomo. 

8 ) Famaj hungaraj inventa]oj estas la globkrajono, la sekuralumeto, 
la atombombo kaj la ludilo nomata magia kubo aŭ Rubik-kubo, 
kiu estas unu el la plej popularaj ludiloj en la mondo. 

9) La plej fama hungaro estas Puskas Ferenc, kiu estis elektita 
unu el la plej bonaj piedpilkludantoj de la 20a jarcento. 

10 ) La 23-a de marto estas la oficiala tago de la hungara-pola 
amikeco. 


11 ) Laŭ la hungara pramitologio la mondo konsistas el tri partoj, 
kiujn kunligas arbego, kies radikoj estas en la suba mondoparto 
(subtera mondo), la trunko en la meza (nia mondo) kaj la 
frondaro en la supra (transmondo). La arbo aperas en multaj 
popolfabeloj. 

12) Hungario estis fondita en la jaro 1000 aŭ 1001, kiam la reĝo 
Stefano la Unua (Stefano la Sankta) decidis kristanigi la paganan 
hungaran popolon kaj ricevis kronon de la papo. 

13) La nomo de la lando en la hungara estas Magyarorszag 
(Madjarorsag), sed en la plej multaj lingvoj ĝia nomo komenciĝas 
per (H)ung-, kiu aludas al la parenca rilato inter la hungaroj kaj la 
hunoj. Laŭ la mitologio, Hunor kaj Magor (prauloj de la hungaroj 
kaj hunoj) estis fratoj. lun tagon ili iris ĉasi kaj ilin kondukis fama 
hungara mitologia figuro, la mirakla cervo (Csodaszarvas), en la 
proksimecon de la nuntempa teritorio de Hungario. 

14) Laŭ la stereotipoj hungaroj estastre ruzaj. Onidirese hungaro 
eniras domon lasta tra turniĝanta pordo, li ĉiam kapablas eliri 
unua. 

15) Ekde 1987, ĉiun someron internacia grupo de viglaj junuloj 
aperas en la centro de iu hungara urbo por akvobatali en fontano 
per akvopafiloj, kanti, ridi, ludi frenezajn ludojn kaj partopreni 
en amuzaj konkursoj. Ili ĉiuj parolas Esperanton kaj estas la 
partoprenantoj de la Internacia Junulara Semajno (IJS). Se vi volas 
pasigi agrablan semajnon kun multaj mojosaj junuloj, ne maltrafu 
IJS 2011, kiu okazos en belega natura medio apud Danubo, en 
Bŭbanatvolgy (Valo de malĝojego) inter la 16a kaj 22a de aŭgusto. 
Pli da informoj ĉe www.ijs.hu 


Vi estas niaj legantoj, ni estas via gazeto! 

Kontaktu nin kun viaj demandoj, kontribua]oj, kritikoj (laŭdoj :-) ), 
rimarkoj ktp. al tejo-tutmonde@tejo.org 

Por junuloj, kiuj volas profesiiĝi pri esperantologio 


SZABOLCS SziLVA - HUNGARIO 

Esperantologio? Ĉu tiu scienc-branĉo ekzistas? Ĉu eblas studi 
pri Esperanto? 

Mia respondo estas: jes, ĉe UAM (Universitato Adam 
Mickievvicz) en la urbo Poznan en la tria plej granda kaj plej fama 
universitato de Pollando. 

Mi mem studas tie ankaŭ nun. Mi komencis miajn studojn 
en septembro 2010. Mi partoprenas la unu-jaran Instruistan 
Trejnadon, komunan programon de UAM kaj ILEI. Unue oni devas 
ĉeesti tie en septembro dum unu semajno por havi lecionojn pri 
metodiko de instruado, gramatiko kaj literaturo de Esperanto. 
Ekde septembro ĝis februaro de la sekva jaro okazas konsultado 
de la gvidaj profesoroj (mi menciu ĉefe la instruistinojn llona 
Koutny kaj Katalin Kovats), kaj memstara studado. En februaro 
sekvas denova renkontiĝo same unu semajnon longa, sed ĉi 
tiam oni ankaŭ ekzameniĝas pri la dum-semestraj lernitajoj. Ekde 
februaro oni devas prepari la finlaborajon post kies prezentado kaj 
finaj ekzamenoj oni ricevas ILEI-diplomon pri instruado. 

Ĉi-septembre tiu trejnado ne okazos, sed komenciĝos 
pli profesia klerigo: la t. n. Interlingvistikaj Studoj. Tio estas 
postdiploma klerigo, kiu signifas ke antaŭ ol fini ĉi tiun tri- 


jaran kursaron oni devas havi diplomon de iu ajn altlernejo aŭ 
universitato. La diferenco inter la de mi partoprenata kursaro, 
laŭnome Instruista Trejnado, kaj la menciitaj Interlingvistikaj 
Studoj estas la sekva: La Interlingvistikaj Studoj daŭras tri jarojn 
kaj fine oni ekhavas oficiale akcepteblan universitatan studfin- 
atestilon. La ĉeesta devigo estas la sama: po unu semajno en 
septembro kaj februaro. 

Kial oni komencu en septembro studi pri Esperanto? Por 
iĝi profesia diplomita instruisto, por scii pli pri Esperanto kaj 
interlingvistiko, por fariĝi ano de profesia sed samtempe amikema 
grupo. Minimume dudek personoj estas bezonataj por ke la nova 
grupo povu starti. Sen dudek aliĝintoj la tuta esperantologia 
sekcio povas esti endanĝerigita. La limdato por aliĝi estas la 
15a de aŭgusto 2011. Estas studkotizo, sed ĝi ne tiom altas 
kompare kun la kotizo de aliaj fakoj, kaj ankaŭ stipendio akireblas 
de pluraj fontoj. Venu ankaŭ vi kaj komencu studi kun ni! Kredu 
al mi, indas! Por pli da informoj skribu al interlin@amu.edu. 
pl. Programon vi povas rigardi ĉe http://www.staff.amu.edu. 
pl/~interl/index.html. 


/% 


Generalaj informoj pri TEJO 


TTT-ejo: www.tejo.org 


TEJO estas mallongigo de Tutmonda Esperantista 
Junulara Organizo. Gi estas la junulara sekcio de UEA, 
la Universala Esperanto-Asocio. TEJO popularigas 
internacian kompreniĝon per renkontiĝoj, edukaj 
programoj kaj uzo de internacia lingvo, Esperanto. La organizo defendas kulturan 
riĉecon de lingva diverseco, homajn rajtojn de lingvaj minoritatoj kaj tutmondan 
kompreniĝon per facila aliro al internaciaj kontaktoj. Uzo de Esperanto estas 
la kadro de niaj klopodoj. 

Centra Oficejo de UEA/TEJO 


Nieuvve Binnenvveg 1 76 - NL-301 5 BJ Botterdam - Nederlando 
Tel.: (01 0) 436 1 044 - Faksilo: (01 0) 436 1 751 , 

Betadreso: oficejo@tejo.org 


Estraro de TEJ0 

Prezidanto, Eksteraj Bilatoj: Gregor HINKEB gregor@tejo.org 
Informado, unua Vicprezidanto: Oleksandra K0VYAZINA sasxa@tejo.org 
Generala Sekretario: Paulrna K0ZUCH0VA paulina@tejo.org 
Landa Agado, Vicprezidanto: Irmina SZUSTAK irmina@tejo.org 
Kasisto: Sergej TYBIN kasisto@tejo.org 

Kongresoj, Seminarioj, Aktivula Trejnado, Vicprezidanto: Lukasz Maciej 
ZEBBOVVSKI lukiz@tejo.org 


Membroservoj de TEJO 

Kiel membro de TEJO vi ricevas: 

• la revuon Kontakto kun TEJO-Tutmonde rubriko 

• rabaton por la Internacia Junulara Kongreso 

• eblon partopreni en seminarioj 

• eblon envolviĝi en interesa kaj internacia agado kaj tre grave: vi helpas 
al la junulara movado de Esperanto! 

Se vi aĝas pli ol 30 jarojn kaj volas ĝui la samajn avantaĝojn (kaj revuojn) 


kiel membroj de TEJO, kaj aldone subteni TEJO-n, vi estas bonvenigata 
fariĝi Patrono de TEJO. (Pliaj informoj sur www.tejo.org/patrono aŭ 
demandi ĉe la Centra Oficejo). 

Agado de TEJO 

La agado de TEJO konsistas precipe el: 

• informado en junularaj medioj pri la lingva problemo en internaciaj 
rilatoj kaj pri ĝia solvo 

per Esperanto 

• praktika utiligo de Esperanto je la servo de la junularo kaj informado pri 
tio en junularaj medioj 

• okazigo de kongresoj, konferencoj, seminarioj kaj aliaj kunvenoj 

• instigado al la membroj de TEJO aktive partopreni en la Esperanta 
movado. 

• Aktivula Trejnado (pli da informoj ĉe www.tejo.org/aktivula_trejnado) 

• Eldono de Pasporta Servo (www.pasportaservo.org), la adresaro de 
gastigantoj kiuj pretas senkoste gastigi esperantistojn; ĉiujare aperas 
ĝisdatigita eldono. 

Subtenu la agadon de TEJO 

Ekzistas multe da ebloj helpi TEJO-n en sia agado. La plej gravaj estas 
membriĝi aŭ patroniĝi. 

Sed vi ankaŭ povas helpi al konkretaj agaderoj de TEJO. Mondonacojn 
al ĝenerala agado de TEJO bv. pagi al la UEA-konto "tejtej" (indiku celon 
de donaco, ekz: "donaco por KEB" aŭ "donaco por landa agado"). Eblas 
donaci ankaŭ tiel por specifaj celoj: 

• Fonduso "Partoprenu IJK-n" — TEJO per ĝi subvencias la partoprenon 
de TEJO-aktivuloj al IJK 

• Pasporta Servo - eble la plej fama eldonajo de TEJO 

Por pliaj detaloj pri pagmanieroj, bv. rigardi ĉe www.uea.org/alighoj/ 
pag_manieroj.html aŭ demandi ĉe la Centra Oficejo. 


TEJO dankegas vin pro via subteno! 

